title: Jean-Claude Duvalier

text: Tammikuun 2010 maanjäristyksen jälkeen hän lupasi lahjoittaa kotimaalleen viisi miljoonaa puntaa.


title: Jean-Claude Duvalier

text: Duvalierilla oli Sveitsissä pankkitili, jolla olevista varoista hän taisteli oikeudessa, sillä Haitin valtio on vaatinut niitä palautettavaksi. Vuonna 2007 silloinen presidentti René Préval sanoi, että jos Duvalier olisi palannut Haitiin, hän olisi joutunut oikeuteen rahan kavalluksista ja kuolonuhreista. Duvalier palasi Haitiin tammikuussa 2011, mutta syytä paluuseen ei toistaiseksi tiedetä. 19. tammikuuta 2011 Duvalier sai syytteet korruptiosta, varkaudesta sekä varojen kavaltamisesta. Syytteet koskivat väärinkäytöksiä Duvalierin 15-vuotisella valtakaudella 1970- ja 1980-luvuilla.


title: Jean-Claude Duvalier

text: Duvalier menehtyi kotonaan sydänkohtaukseen 63 vuoden iässä.


title: Stephen Webb

text: Stephen Webb on brittiläinen fyysikko ja tietokirjailija. Hän on tutkinut älyllisen elämän mahdollisuutta ja todennäköisyyttä maailmankaikkeudessa. Hän on pohtinut Fermin paradoksia, ja palkitussa teoksessaan "Missä kaikki ovat?" ("Where Is Everybody?") hän on esittänyt siihen 50 ratkaisua kolmesta eri näkökulmasta.


title: Stephen Webb

text: Webb väitteli tohtoriksi teoreettisesta fysiikasta 1988 Manchesterin yliopistosta ja on työskennellyt useissa Britannian yliopistoissa. Hän oli mukana palkitussa ("European Academic Software Award") fysiikan opetusohjelmistoja kehittäneessä ryhmässä.


title: Stephen Webb

text: Hän asuu ja työskentelee Milton Keynesissä ja osallistuu kirjoittamisen lisäksi päätyönään Open Universityn etäopiskelumateriaalia muun muassa matematiikan korkeakouluopetusta varten kehittäviin ryhmiin.


title: Stephen Webb

text: Webbin esikoisteos "Measuring the Universe: the Cosmological Distance Ladder" ilmestyi vuonna 1999.


title: Stephen Webb

text: Hänen toinen kirjansa, suomeksikin käännetty, "Missä kaikki ovat?" esittää kolme näkökulmaa elämän todennäköisyyden ja mahdollisuuden arvioimiseksi maailmankaikkeudessa. Yhden käsityksen mukaan Maan ulkopuolista älyllistä elämää on olemassa, mutta emme ole vielä saaneet yhteyttä toisiimme. Toisaalta salaliittoteorian mukaan he ovat jo keskuudessamme, mutta tavalla tai toisella heidän olemassaolonsa on piilossa. Kolmannessa vaihtoehdossa olemme ainoat älylliset koko universumissa. Kirja sai "Contact in Contextin" parhaan idean palkinnon ja oli ehdolla Aventis-palkinnon saajaksi 2003.


title: Stephen Webb

text: Kirjassa "Out of this World" käsitellään viimeaikaisia hiukkasfysiikan ajatuksia ja esitetään erikoisia teorioita kirjailijan omintakeiseen tyyliin.


title: Stephen Webb

text: Webb harrastaa jalkapalloa ja krikettiä.


title: Piri Reis

text: Piri Reis (1466–1554) oli osmanien laivastoupseeri, joka taisteli monta vuotta Turkin laivastossa ennen ylennystään amiraaliksi, josta tulee nimen osa "Reis"; hänen syntymänimensä oli Hadji Muhammad. Piri Reis tunnetaan nykyään parhaiten hänen vuonna 1513 piirtämästään maailmankartasta.


title: Piri Reis

text: Vuonna 1929 Istanbulin Topkapin palatsin kunnostustöiden yhteydessä löydettiin kasa 1400–1500-luvuille ajoittuvia karttoja. Kahden gasellin nahalle piirretyn kartan tekijäksi oli mainittu Piri Reis. Kartat olivat huolellista työtä ja hämmästyttävän tarkkoja. On väitetty, että vastaavaan pituusasteikon tarkkuuteen päästiin vasta 200 vuotta myöhemmin. Toinen kartoista oli piirretty vuonna 1513, ja se kuvaa Etelä-Amerikan itärannikkoa. Toinen kartta on piirretty 1528, ja se kuvaa Pohjois- ja Etelä-Atlanttia, Karibianmerta sekä kiistellyn tulkinnan mukaan myös Falklandinsaaria ja Antarktista. Piri Reisin karttoihin tekemien merkintöjen mukaan niiden lähteenä on ollut "vääräuskoisen Colombon" eli Kolumbuksen kartta, joka on sittemmin kadonnut.


title: Piri Reis

text: Vuonna 1956 historioitsija ja arkeologi Arlington Mallery alkoi tutkia karttoja päätyen siihen tulokseen, että ne eivät tukeneet vallitsevaa käsitystä eri alueiden löytöajoista. Piri Reisin aikaan sekä Pohjois- että Etelä-Amerikan rannikot olivat Euroopassa suurimmalta osaltaan tuntematonta aluetta, ja Antarktis löydettiin vasta vuonna 1818. Merkittävää kartoissa on myös niiden mahdollinen täsmääminen leveys- ja pituuspiirien kanssa, mikä tarkoittaisi lähdekarttojen tekijöiden tienneen Maan pyöreästä muodosta ja mahdollisesti hallinneen trigonometrian. Virheitäkin kartassa kuitenkin on, kuten Neitsytsaarten sekä joidenkin Etelä-Amerikan jokien kaksinkertainen määrä. Antarktikseksi tulkitulla alueella vallitsee karttamerkintöjen mukaan lämmin ilmasto. Karttaa on tutkinut muun muassa yhdysvaltalainen kartografi Charles Hapgood, joka vuonna 1966 piti karttaa todisteena siitä, että Maassa on täytynyt olla tähän asti tuntematon korkeakulttuuri.


title: Piri Reis

text: Historiantutkija Gregory McIntosh on vastustanut Malleryn ja Hapgoodin tulkintoja. Hänen mukaansa kartta ei ole läheskään niin tarkka kuin Hapgood antaa ymmärtää; McIntoshin mukaan 1500-luvulta tunnetaan huomattavasti parempiakin maailmankarttoja. Antarktikseksi tulkittu alue Piri Reisin kartassa voi McIntoshin mukaan olla Etelä-Amerikan rannikkoa. Toisaalta McIntosh korostaa, että tuntemattoman eteläisen mantereen olemassaololla spekuloitiin jo kauan ennen sen löytymistä. Arveltiin, että maapallon pysyminen tasapainossa vaati suuren eteläisen maamassan olemassaoloa.


title: Maansiirros

text: Maansiirros on tapahtuma, jonka seurauksena maa- ja kallioperän lohkot ovat liikkuneet niin, että näkyville on tullut vanhoja päällekkäisiä sedimenttejä. Maansiirroksista on usein löytynyt mm. fossiileja ja myös jääkausien muodostamia kivikerroksia. Suurista maansiirroksista voivat syntyä mm. lohkovuoret.


title: Solmu (tähtitiede)

text: Solmu (Ω, "Omega"), tavallisimmin nouseva solmu tai rataelementtinä nousevan solmun pituus on tähtitieteessä kiertoradan suuntaa kuvaava suure, joka ilmoitetaan asteina. Tässä suunnassa rata nousee ennaltasovitun tarkastelutason (Aurinkokunnassa ekliptikan tason) yläpuolelle. Aurinkoa kiertäville kappaleille suunnan nollakohta on kevätpäiväntasauspiste ja se mitataan vastapäivään. Kohtaa, jossa rata vastaavasti laskee tarkastelutason alapuolelle kutsutaan "laskevaksi solmuksi". Sille käytetään joskus merkintää formula_1. Jos radan inklinaatio on nolla, solmupisteitä (ja samalla myöskään niiden suuntia eli pituuksia) ei ole määritelty.


title: Solmu (tähtitiede)

text: Kuun solmu on piste, jossa Kuu nousee ekliptikan ylä- tai laskee sen alapuolelle. Jos tällöin Aurinko on samassa suunnassa, eli on uusikuu, voi tapahtua auringonpimennys. Jos Aurinko sijaitsee vastakkaisessa suunnassa, eli on täysikuu, voi tapahtua kuunpimennys. Kuun tapauksessa kahden nousevan solmun välistä aikaa kutsutaan drakoniittiseksi kuukaudeksi.


title: John Cage

text: John Milton Cage (5. syyskuuta 1912 Los Angeles – 12. elokuuta 1992 New York) oli yhdysvaltalainen säveltäjä.


title: John Cage

text: Cage lienee tunnetuin 1900-luvun musiikin kokeilija, joka varhaisista sävellyksistään asti oli kiinnostunut hälyistä ja epätavallisista äänilähteistä. Hän itse nimitti tyylilajia ”sattumamusiikiksi”. Cage ei pelkästään laajentanut musiikin äänimaailmaa, vaan ennen kaikkea musiikillista ajattelua ja Cagen tapauksessa koko musiikin käsite joutuu perusteellisen uudelleenarvioinnin kohteeksi. Muun muassa zen-filosofialla ja erityisesti kiinalaisella Yijing-oraakkelikirjalla oli suuri vaikutus hänen musiikkiinsa. Yksi Cagen tunnetuimmista sävellyksistä on "4′33″", joka ei sisällä lainkaan nuotteja ja jota esitettäessä soittimia ei soiteta lainkaan.


title: John Cage

text: Nuoren John Cagen musiikillisiin aktiviteetteihin kuului muun muassa kokonaisen lyömäsoitinorkesterin perustaminen Seattleen 1938, ja myöhemmin San Franciscossa hän järjesti säveltäjä Lou Harrisonin kanssa sarjan lyömäsoitinkonsertteja. Pianon äänimaailmaa hän laajensi preparoimalla sen sijoittamalla kielten väleihin erilaisia esineitä, kuten puun tai kumin palasia, ruuveja ja niin edelleen. Tällöin pianon sointiväri muuttuu radikaalisti muistuttaen lähinnä eksoottisia lyömäsoittimia. 1940-luvulla hän sävelsi musiikkia lyömäsoittimille ja preparoidulle pianolle sekä äänirautapianolle.


title: John Cage

text: Cage oli alati kiinnostunut uusista ja epätavallisista äänilähteistä. Usein hän valitsi soittimikseen esineitä, jotka olivat normaalikäytöltään mitä arkipäiväisimpiä. 1940-luvulla hän laajensi lyömäsoittimistoa erilaisilla metalliesineillä, sävellyksissään "Imaginary Landscape No 1–5" (1939–1952) hän käytti äänilähteinä muun muassa radiovastaanottimia sekä levysoittimia. Teosten tapahtumaluonnetta korostaa 1950-luvulta alkaen se, että ne ilmoitetaan sävelletyn esimerkiksi ”pianistille” (ei pianolle) tai jopa vain ”neljälle esittäjälle”.


title: John Cage

text: Paitsi ”kaikkien äänten tasa-arvoisuutta”, Cage piti hiljaisuutta keskeisenä ja itsenäisenä musiikin osana. Äärimmäinen ja tunnetuin esimerkki tästä lienee ”hiljainen kappale” "4′33″" (1952), jonka esityksessä pianisti ei soita ääntäkään, vaan teos koostuu ympäristön äänistä. Monet teokset sisältävät minuuttienkin mittaisia taukoja, mikä antaa musiikille meditatiivisen luonteen. Sävellykset ovat myös pitkiä, tunnin mittaiset teokset eivät ole poikkeus hänen tuotannossaan. Yksi erikoisimpia Cagen teosten tulkintaprojekteja on urkuteoksen ”ORGAN²/ASLSP” (1987) esitys Saksassa Halberstadtin keskiaikaisessa St.-Burchardi-kirkossa. Kirjainyhdistelmä ASLSP sisälsi esitysohjeen ”as slow as possible” (”niin hitaasti kuin mahdollista”). Teoksen esitys sitä varten konstruoiduilla erikoisuruilla alkoi vuonna 2001, ja sen on määrä kestää 4. syyskuuta 2640 asti. Kahdeksansivuisen partituurin soitto tulee siis kestämään 639 vuotta.


title: John Cage

text: Omien sanojensa mukaan Cage ei halunnut säveltää teoksia, joissa on ”alku, keskikohta ja loppu”, vaan hänen tavoitteensa oli tehdä säveltäjä ja valmiiksi sävelletty musiikki tarpeettomiksi avaamalla ihmisten korvat koko ajan läsnä oleville ympäristön äänille, jotka ”ovat aina uusia ja paljon kauniimpia kuin varta vasten tuotetut äänet”. Niinpä Cagen musiikki ei noudata perinteistä länsimaista muotoajattelua, jonka mukaan sävellyksen tapahtumat etenevät klassisen draaman kaltaisesti: asiat ja tilanteet esitellään, minkä jälkeen ne asettuvat erilaisiin asetelmiin synnyttäen jännitteitä ja konflikteja, jotka purkautuvat teoksen loppuun mennessä. Päinvastoin useat Cagen sävellykset ovat luonteeltaan hyvin staattisia ja tapahtumat seuraavat toisiaan ennustamattomasti. Musiikki ei ”etene” tai ”johda” minnekään, se vain ”on”.


title: John Cage

text: Cagen teoksia esitettiin tiettävästi ensi kerran Suomessa ns. Lastenkamarikonsertissa 2. joulukuuta 1962 ("4′33″") ja sittemmin keväällä 1973 "Colloquim Musicale" -multimediakonsertissa, jossa sopraano Carla Henius esitti muun muassa kaksi Cagen sävellystä lauluäänelle ja suljetulle pianolle: hän säesti itseään koputtamalla suljetun pianon kantta. — Cage vieraili opettamassa ja esiintymässä Viitasaarella Uuden musiikin kesäakatemiassa vuonna 1983.


title: John Cage

text: Poliittisilta näkemyksiltään John Cage oli anarkisti. Hän kertoi saaneensa vaikutteita muun muassa Henry Thoreaulta.


title: Periastroni

text:
Periastroni on tähteä kiertävän ellipsiradan lähin piste. Esimerkiksi jos eksoplaneetta on ratansa tähteä lähimmässä pisteessä, se on periastronissa.
"Periapsis" on yleisesti jotain kappaletta kiertävän toisen kappaleen läheisin piste ellipsiradalla.


title: Apastroni

text:
Apastroni (apoastroni) on tähteä kiertävän ellipsiradan kaukaisin piste, esimerkiksi jos eksoplaneetta on ratansa tähdestä kaukaisimmassa pisteessä, se on apastronissa.
"Apoapsi" on yleisesti jotain kappaletta kiertävän toisen kappaleen kaukaisin piste ellipsiradalla.


title: Radan isoakselin puolikas

text: Isoakselin puolikas on ellipsin pisimmän halkaisijan puolikas. Tätä rataelementtiä käytetään tyypillisesti kuvaamaan ellipsiradalla kiertävän kappaleen etäisyyttä keskuskappaleesta, joka sijaitsee ellipsin yhdessä polttopisteessä.


title: Radan isoakselin puolikas

text: Isoakselin puolikasta nimitetään usein "keskietäisyydeksi". Nimitys on siinä mielessä perusteltu, että isoakselin puolikas on kappaleen suurimman ja pienimmän etäisyyden keskiarvo. Etäisyyden keskiarvo voidaan kuitenkin laskea monella tavalla. Esimerkiksi etäisyyden keskiarvo ajan suhteen on suurempi, sillä ollessaan kauempana keskuskappaleesta kappale kiertää hitaammin, jolloin aikaa kuluu enemmän.


title: Ellipsirata

text: Ellipsirata on soikea rata, jossa jokin kappale kiertää toista kappaletta pitkin ellipsiä, jolla on tietty eksentrisyys eli soikeus. Keskuskappale on se kappale jota yleensä pienempi kappale, kiertolainen kiertää. Maa kiertää Aurinkoa ellipsiradalla, joka on lähes ympyrä, sillä se ei ole kovin soikea. Sanotaan, että Aurinko on planeetta Maan keskustähti, sillä tähdet ovat aurinkoja. Käytännössä Maa-Aurinko -parilla on 2 ellipsirataa, sillä Maa huojuttaa Aurinkoa jota se kiertää lähes ympyrämäisellä ellipsiradalla, hyvin pientä ellipsiä pitkin. Nämä ellipsit kiertävät yhteistä painopistettä. Käytännössä näiden ellipsien summa kuvataan yhtenä ellipsinä.


title: Ellipsirata

text: Suljetun, ellipsimäisen kiertoradan muodon, koon ja suunnan määrittämiseen tarvitaan kuusi riippumatonta muuttujaa, esimerkiksi tieto kappaleen paikka- ja nopeusvektorista tietyllä hetkellä (kaksi kolmiulotteisen avaruuden vektoria muodostaa kuusi muuttujaa). Ellipsiradan tapauksessa käytetään yleensä Johannes Keplerin elementtejä: ellipsin isoakselin puolikkaan pituus, eksentrisyys, inklinaatio eli kulma johonkin vertailutasoon verrattuna, nousevan solmun pituus, periapsin argumentti, periapsisaika.


title: Ellipsirata

text: "Periapsis" on kiertoradan matalin kohta ja vastaavasti "apoapsis" on korkein. Gravitaatiovoimien takia kappale kulkee sitä suuremmalla nopeudella mitä lähempänä se on kiertämäänsä kappaletta.


title: Ellipsirata

text:
Ellipsiradan lähin piste on peri- ja kaukaisin ap-/apo-.
Lisäksi kuvataan se kappale, josta peri tai ap/apo on otettu:Tavallinen on tapaus, jossa hyvin pienimassainen kappale kiertää valtavan massiivista kappaletta.
Tällöin pienen kappaleen vaikutus isompaan voidaan useasti unohtaa ja kirjoittaa yksinkertaisempia yhtälöitä. Kiertoaika lasketaan seuraavalla kaavalla:


title: Ellipsirata

text: jossaTämä yhtälö selittää Keplerin aikoinaan huomaaman Keplerin kolmannen lain, jonka mukaan planeettojen kiertoaikojen neliöt suhtautuvat toisiinsa kuin niiden isoakselin puolikkaiden kuutiot.Kahdella samamassaisella kappaleella ei voi olla samaa rataa ja eri ratanopeutta, sillä suuremman ratanopeuden omaavalla kappaleella on enemmän liike-energiaa, jolloin kappale pyrkii keskipakovoiman ansiosta poistumaan vetovoimakentästä. Tällöin rata suurenee.


title: Ellipsirata

text: Ellipsiradan soikeutta kuvataan eksentrisyydellä e, joka on ympyrälle 0. Ellipsiradalle e on aina alle 1. Planeetoille on monesti ympyrämäinen rata, jossa karkeasti e on suunnilleen 0 (ehkä e <0,1).


title: Ellipsirata

text: Planeetan etäisyys keskuskappaleesta ellipsiradalla, kun planeetan kulmaetäisyys perihelistä tunnetaan, on


title: Ellipsirata

text: missä


title: Ellipsirata

text: Planeetan kulmaetäisyys ν perihelistä ja säde formula_8 saadaan laskettua, kun tunnetaan periheliaika ja planeetan nykyinen olinaika. Historiallisista syistä käytetään nelivaiheista menetelmää, jossa yhdessä tarvitaan iterointia.


title: Ellipsirata

text: Ja myös


title: Ellipsirata

text: missä formula_26 on vakio. Vakio saadaan kaavasta


title: Ellipsirata

text: missä formula_28 ja formula_29 ovat kappaleiden massat.


title: Ellipsirata

text: Planeetan paikkavektori formula_30 lasketaan kaavasta


title: Ellipsirata

text: eli


title: Ellipsirata

text: ja


title: Ellipsirata

text: ja paikkavektorin pituus eli etäisyys Auringosta on


title: Ellipsirata

text: Planeetan todellinen eli luonnollinen anomalia formula_35 lasketaan jakamalla paikkavektorin komponentit formula_36 ja formula_37 keskenään ja ottamalla tästä osamäärästä käänteinen tangentti.


title: Ellipsirata

text: eli silloin


title: Ellipsirata

text: jossaToinen tapa lausua planeetan paikkavektori on käyttää ellipsin isoakselia formula_47 ja pikkuakselia formula_48


title: Ellipsirata

text: Ellipsiradalla on kaltevuus eli inklinaatio formula_44, joka tavallisesti ilmoitetaan asteina. Esim kaksoistähden inklinaatio ilmoitetaan taivaanpallon pintaa vastaan.


title: Ellipsirata

text: Kun kappale kiertää ellipsiradalla toista kappaletta, sen energiatasapaino vaihtelee potentiaalienergian ja liike-energian välillä. Vuoroin jompikumpi on suurempi, mutta ellipsiradan ominaisrataenergia on vakio. Jos kappale on lähellä keskuskappalettaan, sen potentiaalienergia on pieni mutta liike-energia suuri, kauempana päinvastoin. Ympyrämäisellä radalla potentiaalienergia ja liike-energia ovat tasapainossa.


title: Rata-arvo

text: Rata-arvot eli "rataelementit" määrittävät yksikäsitteisesti taivaankappaleen sijainnin tiettynä ajankohtana ellipsiradalla tai vastaavalla. On vakiintunut käytäntö ilmoittaa tietyt rataelementit, joista voidaan laskea kappaleen paikka tiettynä ajankohtana eli eepokkina. "Puhtaat" taivaankappaleiden radat ovat ympyröitä, ellipsejä, paraabeleja, hyperbelejä tai suoria viivoja. Käytännössä kappaleiden radat ovat ajan mukana muuttuvia, jolloin rataelementit on laskettava monimutkaisilla yhtälöillä, jotka antavat rataelementit jonkin ajanhetken ympäristössä. Näitä kutsutaan radan oskuloiviksi elementeiksi.


title: Rata-arvo

text: Periaatteessa rataelementit ovat siis vakioita, mutta muiden planeettojen, tähtien, kuiden tms. aiheuttamat häiriöt muuttavat niitä. Vain tietyt ellipsiradat ovat aurinkokunnassa pitkillä, miljardien vuosien ajanjaksoilla, suhteellisen vakaita.


title: Rata-arvo

text: Kappaleen rata voidaan ilmaista ilmoittamalla sen paikka- ja nopeusvektorit jollakin mielivaltaisella ajanhetkellä. Rataliikkeen energian lisäksi myös rataan liittyvä kulmamomentti on säilyvä suure.


title: Rata-arvo

text: Tavallisimmin taivaankappaleen rataa kuvataan ns. elliptisillä rataelementeillä. Periaatteessa muitakin vastaavia kuuden vakion yhdistelmiä on olemassa (mm. Delaunayn rataelementit), mutta elliptisten elementtien geometrinen havainnollisuus tekee niistä verrattoman käytännöillisiä. Elliptiset elementit ovatNäistä kaksi ensimmäistä ("a" ja "e") määräävät radan muodon, kolme seuraavaa ("i", "Ω" ja "ω") kiinnittävät sen suunnan avaruudessa ja viimeinen ("M") asettaa kappaleen oikeaan kohtaan ratakäyrälle. Perihelin argumentin sijasta käytetään joskus perihelin pituutta ja keskianomalian sijasta kappaleen sijainti radalla voidaan ilmaista myös periheliajan tai keskilongitudin avulla.


title: Thomas Beecham

text: Sir Thomas Beecham (29. huhtikuuta 1879 St. Helena – 8. maaliskuuta 1961 Lontoo) oli 1900-luvun alkupuolen merkittävin brittiläinen kapellimestari. Hän perusti useita brittiläisiä orkestereita mukaan lukien New Symphony Orchestran, Lontoon filharmonisen orkesterin ja Royal Philharmonic Orchestran.


title: Carlos Kleiber

text: Carlos Kleiber (alk. Karl Ludwig Bonifatius Kleiber, 3. heinäkuuta 1930 Berliini, Saksa – 13. heinäkuuta 2004 Konjšica, Slovenia) oli itävaltalainen kapellimestari. Debyyttinsä orkesterin edessä Kleiber teki vuonna 1952. Hän lopetti musiikintekemisen opiskellakseen kemiaa, mutta palasi musiikin pariin kahden vuoden jälkeen. Hän työskenteli Saksassa vuodesta 1956, debytoi Wienissä 1973 ja Bayreuthissa seuraavana vuonna.


title: Carlos Kleiber

text: Karl Ludwig Bonifatius Kleiber syntyi vuonna 1930 Berliinissä, missä hänen isänsä Erich Kleiber työskenteli kapellimestarina Berliinin valtionoopperassa. Hän oli Erich Kleiberin ja Ruth Goodrichin toinen lapsi.


title: Carlos Kleiber

text: Erich Kleiber jätti Saksan perheineen vuonna 1935 natsihallinnon protestoimiseksi. Perhe asui useassa eri paikassa, kunnes he asettuvat Etelä-Amerikkaan vuonna 1940. Sodan jälkeen Carlos Kleiber palasi Eurooppaan ja opiskeli oikeustiedettä ja kemiaa Zürichissä. Hän oli kuitenkin kiinnostunut musiikista ja oli tehnyt ensimmäisen sävellyksensä jo yhdeksänvuotiaana. Carlosin isä antoi vuonna 1950 luvan hänelle lähteä opiskelemaan musiikkia Buenos Airesiin.


title: Carlos Kleiber

text: Kleiber muutti 1953 Saksaan, missä hän toimi korrepetiittorina. Hän teki 1955 lavadebyyttinsä kapellimestarina Potsdamissa. Hän pääsi 1957 Düsseldorfin oopperan korrepetiittoriksi ja 1960 kapellimestariksi. Kleiber vieraili kapellimestarina myös muissa orkestereissa.


title: Carlos Kleiber

text: Kleiber sai 1964 paikan Zürichin oopperasta. Stuttgartin valtionoopperan pääkapellimestariksi hän pääsi 1966. Stuttgartissa hän sai kuuluisuutta johtamalla oopperoita "Wozzeck" ja "Taika-ampuja". Kleiber vieraili 198 Münchenin oopperassa, missä hänen johtamansa oopperat "Ruusuritari", "Otello" ja "La Traviata" olivat suurmenestyksiä.


title: Carlos Kleiber

text: Kleiber ryhtyi 1970-luvulla freelanceriksi. Hän esiintyi 1973 ensimmäisen kerran Wienin valtionoopperassa "Tristan ja Isolde" -oopperan kapellimestarina. Samana vuonna ilmestyi myös hänen ensimmäinen levytyksensä. Kleiber esiintyi 1974 ensimmäisen kerran Royal Opera Housessa ja Bayreuthin musiikkijuhlilla. Kleiber johti myös Wienin filharmonikkoja, jonka kanssa hän myös levytti Ludwig van Beethovenin viidennen sinfonian.


title: Carlos Kleiber

text: Kleiber debytoi 1970-luvulla useissa oopperataloissa. Hän esiintyi 1976 ensimmäisen kerran La Scalassa ja 1978 Chicagon sinfoniaorkesterin kanssa. Wienissä hänen johtamansa "Carmen" televisioitiin ympäri maailmaa.


title: Carlos Kleiber

text: Kleiberin viimeinen studioäänitys oli vuonna 1980 äänitetty "Tristan ja Isolde". Metropolitan Operassa hän johti ensimmäisen kerran 1988, jolloin hän johti oopperan "La bohème". Viimeisen kerran Kleiber johti oopperaa 1994 Wienissä ja viimeisen konserttinsa hän piti 1999 Cagliarissa.


title: Carlos Kleiber

text: Kleiber meni vuonna 1961 naimisiin slovenialaisen balettitanssijan Stanislava Brezovarin kanssa. Heidän tytär Lillian syntyi 1971. Stanislava kuoli vuonna 2003 ja Carlos Kleiber seuraavana vuonna.


title: Carlos Kleiber

text: Isänsä Erich Kleiberin tavoin Carlos Kleiber oli perfektionisti. Hän vaati usein orkestereiltaan pitkiä harjoituksia. Kleiberiä pidettiin mielikuvituksekkaana ja kokeilevana muusikkona, joka kykeni luomaan tuoreita näkemyksiä vanhoista klassikoista.


title: Sherman Firefly

text: Sherman Firefly on brittiläisellä 76,2 mm O.Q.F 17-pdr-tykillä aseistettu versio yhdysvaltalaisesta M4 Sherman-panssarista.


title: Sherman Firefly

text: Fireflyt rakennettiin muuntamalla olemassa olevia M4 Sherman -vaunuja. Alustana käytettiin kolmea mallia: M4, myöhemmän mallin M4 Composite, jossa oli valettu rungon yläosa, ja M4A4, joista britit käyttivät nimiä Sherman I, Sherman I Hybrid ja Sherman V. Yleisin muunnettu vaunu oli M4A4/Sherman V, jossa oli pidennetty hitsattu runko ja Chrysler A57 Multibank -moottori. M4A1-mallia ei voitu käyttää, koska sen pyöristetty valettu runko ei jättänyt tilaa 17-paunaisen ammustelineille. Myös miehistöä vaunuun mahtui vain neljä.


title: Sherman Firefly

text: Sherman Firefly tuli liittoutuneiden käyttöön juuri ennen Normandian maihinnousua.


title: Erich Kleiber

text: Erich Kleiber (5. elokuuta 1890 Wien – 27. tammikuuta 1956) oli Itävallassa syntynyt kapellimestari. Hän omisti suurimman osan elämästään oopperalle. Opiskeltuaan musiikkia Prahassa hän siirtyi 1912 johtamaan orkesteria Darmstadtiin. Vuonna 1923 hänestä tuli Berliinin valtionoopperan musiikillinen johtaja. Vuonna 1925 hän johti Alban Bergin "Wozzeckin" kantaesityksen. Saksan kansallissosialistisen työväenpuolueen leimattua Bergin toisen oopperan "Lulun" ”jälkeenjääneiden musiikiksi” Kleiber erosi vuonna 1934 mielenilmauksellisesti Berliinin-työstään. Hän muutti myöhemmin Buenos Airesiin, jonka Colón-teatterissa hän työskenteli aina vuoteen 1950 saakka. Vuodesta 1938 alkaen hänellä oli myös Argentiinan kansalaisuus. Vuonna 1954 hän palasi Berliiniin töihin mutta erosi taas pian uudestaan.


title: Erich Kleiber

text: Erich Kleiberin poika Carlos Kleiber on myös tunnettu kapellimestari.


title: Erich Kleiber

text: Oopperoista Kleiber on levyttänyt muun muassa Mozartin "Figaron häät" ja Straussin "Ruusuritarin".


title: Peter Greenaway

text: Peter Greenaway (s. 5. huhtikuuta 1942 Newport, Gwent, Wales) on brittiläinen elokuvaohjaaja.


title: Peter Greenaway

text: Greenaway syntyi Walesissa, mutta varttui Englannissa. Greenawayn perhe jätti Walesin Peterin ollessa kolmevuotias, ja he muuttivat Essexiin. Jo nuorena Peter Greenaway päätti ryhtyä taidemaalariksi. Samaan aikaan hän katsoi ahkerasti elokuvia, erityisesti Ingmar Bergmanin tuotantoa ja ranskalaisen elokuvan uuden aallon elokuvia.


title: Peter Greenaway

text: Vuonna 1962 Greenaway aloitti opiskelun Walthamstowin taidekorkeakoulussa, mutta yhden lyhytelokuvan ohjattuaan hän lopetti opinnot vuonna 1965 ja sai työpaikan elokuvaleikkaajana. Leikkaajana työskennellessään Greenaway jatkoi kokeellisten lyhytelokuvien ohjaamista. 1970-luvulla Greenawayn henkilökohtaiset elokuvaprojektit kasvoivat kunnianhimoisemmaksi, ja hän sai aikaan sellaiset vielä nykyäänkin arvostetut lyhytelokuvat kuten "Vertical Features Remake" ja "A Walk Through H". Greenaway myös opettaa elokuvataidetta Sveitsissä.


title: Peter Greenaway

text: Vuonna 1980 Greenaway teki ensimmäisen pitkän elokuvansa "The Falls". Elokuva ei tosin noudattanut mitään traditioita — mikä on tyypillistä Greenawayn tuotannolle — vaan se oli 92-osainen valedokumentti. 1980-luvulla Greenaway jatkoi ohjaamalla monia tunnetuimpia pitkiä elokuviaan, kuten "The Draughtman's Contract" (1982), "A Zed & Two Noughts" (1985), "The Belly of an Architect" (1987) ja "Drowning by Numbers" (1988). Vuonna 1989 julkaistiin Greenawayn ehkä parhaiten menestynyt elokuva "Kokki, varas, vaimo ja rakastaja", jonka rohkea erotiikkaa ja kannibalismia sisältänyt kuvasto joutui sensuurin käsiin monissa maissa.


title: Peter Greenaway

text: 1990-luvun alussa Greenaway jatkoi tekemällä toisen kiistanalaisen pitkän elokuvan "The Baby of Mâcon" (1993). Sitä seurasivat "The Pillow Book" (1996) ja "8½ Women" (1999).


title: Peter Greenaway

text: Greenaway on tehnyt kunnianhimoisen multimediaprojektin "The Tulse Luper Suitcases", johon kuuluu useita pitkiä elokuvia, televisiosarja, 92 DVD-levyä, CD-ROM-levyjä ja kirjoja. Greenawayn elokuvaprojekti, Rembrandtista kertova pitkä elokuva "Yövartio", valmistui 2007 ja "Rembrandtin syytös" 2008.


title: Peter Greenaway

text: Greenawayn uusin elokuva "Eisenstein in Guanajuato" on kunnianosoitus neuvostoliittolaiselle elokuvaohjaaja Sergei Eisensteinille. Elokuvan pääosaa esittää suomalainen näyttelijä Elmer Bäck ja se saa Suomen-ensi-iltansa elokuvateattereissa 4. syyskuuta 2015.


title: Olostunturi

text: Olostunturi on Muonion kunnassa sijaitseva tunturi, joka kohoaa 524 metrin korkeuteen merenpinnasta.


title: Olostunturi

text: Olostunturilla sijaitsee hiihto- ja laskettelukeskus.


title: Olostunturi

text: Tunturin huipulle on rakennettu puolenkymmentä tuulivoimalaa. Näiden viiden 600 kilowatin voimalan kokonaistuotantokapasiteetti on 3 megawattia. Vuoden 2010 lopussa Suomen tuulivoiman kokonaistuotantokapasiteetti oli 197 megawattia.


title: Olostunturi

text: Oloksen alueella sijaitsee saksalaisten autotehtaiden talvitestausasema, joka tarjoaa paikallisille asukkaille työpaikkoja talvisin.


title: Olostunturi

text: Alueella sijaitsee myös Madeojan lehtosuojelualue.


title: F4

text: F4 tai F-4 tarkoittaa seuraavia asioita:


title: Muonion kirkko

text: Muonion kirkkoa alettiin rakentaa vuonna 1817. Samassa yhteydessä purettiin Ollintörmän kirkkotupa, joka oli Muonion ensimmäinen kirkkorakennus. Se oli rakennettu vuonna 1781, ja tyyliltään se oli niin sanottua vanhaa rukoushuonetyyliä. Uusi kirkko vihittiin käyttöön vuonna 1822. Puisen ristikirkon on piirtänyt valtionarkkitehti Charles Bassi, ja se on pellolaisen kirkkorakentaja Adam Vuopion taidonnäyte. Kirkko rakennettiin 600 hengelle, vaikka seurakunnan väkiluku oli tuolloin vain noin 300 henkeä. Alun perin kellotapuli rakennettiin erilleen, mutta liitettiin kirkon yhteyteen samalla, kun kirkko peruskorjattiin vuosina 1883–1884. Kellotorni on rakennettu Oulun lääninarkkitehdin Frans Wilhelm Lüchow'n suunnitelmien mukaan. Joissakin tiedoissa kellotornin on ilmoitettu rakennetun vuonna 1889, mutta tanskalaissyntyisen matemaatikon ja revontulitutkijan Sophus Tromholtin ottama vuodelta 1882 tai 1883 tukee vanhempaa ajankohtaa.


title: Muonion kirkko

text: Muonion kirkon iso kirkonkello, miesten kello, saatiin lahjoituksena vuonna 1818. Kellon kyljessä lukee seuraavasti: ""Keisari Aleksanterin armosta ja lääninrovasti ja ritari tohtori Matth. Castrenin hyvyydestä sekä kirkkoherra Matias Kolströmin ja kirkkoväärti Henrik Reginan toimesta on Muonionniskan kirkko saanut tämän kellon." "Tulkaapa Jakobin huonhesta, vaeldakaamme Herran valkeudessa Jes.2:5"". Pienempi kello, naisten kello, on valanut Oulussa vuonna 1867 E. Helander. Tämän kellon kyljessä lukee puolestaan:""Ylistäen kiittämähän/ tarpeitansa anelemahan/ kutsun minä äänelläni/ Muonionniskan seurakuntaa/ joka toimi menestyköhön/ suosiolla suuren Herran"".


title: Muonion kirkko

text: Muonion kirkon alttaritaulun "Jeesus ihmisten keskellä" tai "Ylösnoussut Kristus nykyajassa" (200x162 cm öljymaalaus kankaalle) on maalannut Anton Lindforss (1890–1943) vuonna 1939. Siinä on taustalla kumpuileva tunturimaisema ja sateenkaari. Kirkon eteläisen ristin seinälle on sijoitettu kirkon vanhin Fredrik Knoblochin (1806–1874) maalaama ristiinnaulittua esittävä alttaritaulu. Kirkossa on myös muoniolaissyntyisen Selim Töyrän maalaus "Jeesus siunaa lapsia". Saarnastuolin takaisen taulun on maalannut muoniolainen Kyösti Jokelainen. Se kuvaa Taivasten valtakunnan porttia, jonka Pyhä Henki avaa. Kirkon seinillä on aiemmin ollut myös seinämaalauksia, mutta ne ovat peitetty 1930-luvulla. Seinämaalaukset tulivat uudelleen nähtäville viimeisimmän peruskorjauksen yhteydessä, mutta ne peitettiin uudelleen. Seinämaalauksissa esiintyy muun muassa kaksi tuomion pasuunaa soittavaa enkeliä.


title: Muonion kirkko

text: Muonion kirkkoon hankittiin urkuharmoni seurakuntalaisten varoin vuonna 1928. Harmoni oli käytössä vuoteen 1960, jonka jälkeen saatiin nykyiset, 15-äänikertaiset urut. Kastemaljan on lahjoittanut rovasti E. J. Arola perheineen. Kastemaljan jalka on saatu lahjoituksena Ruotsista, ja se on tiettävästi valmistettu Kiirunan kaivoksessa. Kattokruunut on hankittu vuonna 1949 ja ne on suunnitellut arkkitehti Kaj Englund ja valmistanut Taito Oy Helsingistä. Lähetyskynttelikkö on Kari Kastellin suunnitelema ja valmistama.


title: Muonion kirkko

text: Kirkkoa on korjattu ajan tarpeita vastaavaksi useita kertoja. Kamiinalämmitys, peltikatto ja ukkosenjohdatin saatiin 1900-luvun alkuvuosina. Kirkko syttyi palamaan 25. huhtikuuta 1914, mutta tuli saatiin sammutettua. Lapin sodan kirkolle aiheuttamat vauriot saatiin korjattua vuonna 1949 ja samalla rakennettiin uusi lehteri. Työ toteutettiin miltei kokonaan talkootyönä. Sodassa kirkon penkit oli poltettu ja urut olivat tuhoutuneet, alttari oli revitty ja ulkoseinissä oli merkkejä kranaatinsirpaleista. Saksalaiset käyttivät kirkkoa sodassa mm. hevostallina. Kirkko on viimeksi peruskorjattu kesällä 2004. Korjatun kirkon vihkimisjuhlaa vietettiin 19. joulukuuta 2004. Vihkimisen toimitti Muonion entisen kirkkoherran Eemeli Salmen poika Oulun hiippakunnan piispa Samuel Salmi.


title: Metzin epitomi

text: Metzin epitomi on latinaksi kirjoitettu tiivistelmä eli "epitomi" Aleksanteri Suuren elämästä. Epitomin kirjoittaja on anonyymi ja yhteenvedon alkuperäistä lähdettä ei myöskään tunneta. Alkuperäinen käsikirjoitus tuhoutui toisen maailmansodan aikana, mutta siitä on säilynyt kopio 1800-luvulta.


title: Metzin epitomi

text: Teos on ehkä kirjoitettu Julianuksen vuonna 363 jaa. tapahtuneen Persian sotaretken innoittamana. Epitomin kirjoittaja on käyttänyt pitkälti samoja lähteitä kun Diodoros Sisilialainen, Junianus Justinus ja Quintus Curtius Rufus. Nämä niin sanottuun Aleksanteri "vulgataan" kuuluvat lähteet perustuvat pitkälti Kleitarkhoksen kadonneeseen Aleksanteri-elämäkertaan. Kleitarkhoksen perustuvan sisällön lisäksi epitomi sisältää muun muassa kolme pidempää pseudohistoriallista lisäystä: kirjeen intialaiselta kuningas Porokselta; kirjeen intialaisilta filosofeilta sekä Aleksanterin ja gymnosofistien keskustelun. Näiden kappaleiden on väitetty perustuvan aikaisempaan kokoelmaan, joka koostui kuvitteellisista Aleksanterin kirjeistä. Poroksen ja filosofien kirjeet on myös yhdistetty juutalaiseen Aleksanteri-traditioon.


title: Metzin epitomi

text: Metzin epitomi oli osa 900-luvulta peräisin olevaa niin sanottua "Codex Metz 500" pergamentille kirjoitettua käsikirjoitusta, joka oli peräisin Metzin lähellä olevasta St. Arnulphus -luostarista. Käsikirjoitusta säilytettiin Metzin kaupunginkirjastossa vuoteen 1944 asti, jolloin se tuhoutui toisen maailmansodan aikana tulipalossa. P.H. Thomas julkaisi epitomin nykyisen version vuonna 1960. Se perustuu kahteen aikaisempaan julkaisuun ja Ranskan kansalliskirjastossa olleeseen kopioon alkuperäisestä tekstistä.


title: Metzin epitomi

text: Käsikirjoitus sisälsi myös niin sanotun "Liber de Morte" -teoksen, joka tunnetaan myös nimellä "Aleksanteri Suuren viimeiset päivät ja testamentti".


title: Metzin epitomi

text: Teos käsittää tapahtumat Dareios III:n kuolemasta vuonna 330 eaa. Induksen purjehdukseen asti vuonna 325 eaa.


title: Akira Toriyama

text: Akira Toriyama (鳥山 明 "Toriyama Akira", s. 5. huhtikuuta 1955 Nagoya) on japanilainen mangataiteilija. Hän aloitti uransa 23-vuotiaana. Toriyama on luonut sarjat "Dragon Ball", "Dr. Slump", mutta eniten hän on luonut lyhytsarjoja, kuten mm. "Kajika" ja "Sandland". Hän on tehnyt kuvitustaiteen peliin "Dragon Quest". Lisäksi hän on suunnitellut hahmot mm. peleihin "", "Chrono Trigger", "Tobal No. 1" ja "Tobal 2".


title: Akira Toriyama

text: Akira Toriyama harrastaa pienoismallien kokoamista, videopelien pelaamista ja moottoripyörällään ajoa. "Dr. Slump" oli ensimmäinen Toriyaman hittimanga, mutta vasta "Dragon Ball" toi hänelle maailmanlaajuisen menestyksen. "Dragon Ball" on Toriyaman päätuote, jota hän piirsi yli kymmenen vuoden ajan. Hän oli itsekin yllättynyt "Dragon Ballin" saamasta suosiosta. Jatkoa Toriyaman kehittämiin mangoihin ovat mm. "Wonder Island", "Cowa!" ja "Neko Majin Z".


title: Käyrä

text: Matematiikassa käyrä on halutulla välillä jatkuva pisteiden joukko avaruudessa. Käyrän ei välttämättä tarvitse noudattaa mitään matemaattista mallia. Yksinkertaisimmillaan käyrä on suora viiva.


title: Käyrä

text: Olkoon formula_1 topologinen avaruus ja formula_2 reaaliakselin jokin väli. Tällöin käyrä on jatkuva kuvaus formula_3. Käyrää sanotaan yksinkertaiseksi, jos formula_4 on injektiivinen. Jos I on suljettu ja rajoitettu väli, formula_5, sanotaan käyrää yksinkertaiseksi siinäkin tapauksessa, että formula_6 ja formula_4 on välin sisäpisteissä injektiivinen.


title: Käyrä

text: Käyrä on suljettu käyrä, jos formula_5 ja formula_9. Suljettua yksinkertaista käyrää sanotaan Jordanin käyräksi.


title: Käyrä

text: Topologisessa tarkastelussa on huomattava, että käyrä ja sen kuvaaja ovat kaksi eri asiaa. Kahden eri käyrän kuvaajat voivat olla samat. Esimerkiksi fysikaalisesti tulkittuna käyrää pitkin voidaan kulkea eri nopeuksilla tai Jordan-käyrää voidaan kiertää useita kertoja.


title: Charles Bassi

text: Charles (Carlo) Francesco Bassi (12. lokakuuta 1772 Torino, Sardinian kuningaskunta – 11. tammikuuta 1840 Turku, Suomen suuriruhtinaskunta) oli ensimmäinen Suomessa vakinaisesti toiminut ammattikoulutuksen saanut arkkitehti ja Yleisten rakennusten intendentinkonttorin ensimmäinen päällikkö.


title: Charles Bassi

text: Charles Bassi syntyi Torinossa, silloisessa Sardinian kuningaskunnassa (nykyisen Italian alueella) 12. lokakuuta 1772. Hän muutti perheensä kanssa Ruotsiin vuonna 1780 äitinsä ja sisarensa mukana. Bassin isosisko Giovanna Bassi (1762–1834), joka oli tanssija, oli tuolloin saanut kiinnityksen Tukholman oopperaan. Arkkitehtiopintonsa Bassi aloitti vuonna 1784 Tukholman taideakatemiassa. Myöhemmin hän opiskeli jonkin aikaa myös Roomassa.


title: Charles Bassi

text: Bassin toi Suomeen yhteistyö ruotsalaisen niin sanotun kustavilaisen klassismin huomattavimpiin arkkitehteihin kuuluneen Carl Christoffer Gjörwellin kanssa. Gjörwell suunnitteli vuonna 1800 Turun akatemian uuden toimitalon, Akatemiatalon. Bassi muutti vuonna 1802 Turkuun valvomaan tuolloin käynnistettyjä rakennustöitä. Vuosina 1808–1809 käyty Suomen sota ja sitä seurannut maan liittäminen Venäjän keisarikunnan alaisuuteen aiheuttivat kuitenkin rakennustöihin keskeytyksen, jonka seurauksena talo valmistui vasta vuonna 1815.


title: Charles Bassi

text: Vuonna 1810 aloitti toimintansa valtakunnallinen intendentinkonttori. Konttorin tehtävänä oli hoitaa aikaisemmin Tukholmasta käsin hoidettuja rakentamisasioita. Bassi nimitettiin konttorin johtajaksi intendentin virkaan. Konduktööriksi tuli Suomessa syntynyt mutta Ruotsissa opiskellut Anton Wilhelm Arppe (1789–1862). Seuraavana vuonna konttori sai virallisen aseman. Konttori sijaitsi aluksi Turussa, mutta muutti vuonna 1821 Helsinkiin.


title: Charles Bassi

text: Charles Bassi avioitui 9. huhtikuuta 1816 Helena Kristiina Wetterbrunin (1781–1821) kanssa. Avioliitosta syntyi kuusi lasta, joista kolme jo ennen avioitumista:


title: Charles Bassi

text: Vaimo Helena Kristiina menehtyi lapsivuoteeseen 20. tammikuuta 1821. Bassi solmi uuden avioliiton 12. helmikuuta 1825 Johanna Lovisa Lundgrenin (1777—1853) kanssa.


title: Charles Bassi

text: Bassi työskenteli aluksi hyvin monenlaisten tehtävien parissa. Intendentinkonttorin esimiehenä Bassi sai yhdessä konduktööri A. W. Arppen kanssa tehtäväkseen lukuisten uusien kirkkojen suunnittelemisen. Niistä jokaisen pohjakaava perustui suomalaiseen ristikirkkoperinteeseen. Bassi käytti piirustustensa pohjana usein paikallisten kirkonrakentajien ehdotuksia. Tämän vuoksi suomalainen ristikirkkoperinne säilyi elävänä.


title: Charles Bassi

text: Bassin suunnitelmille ominaista oli yksinkertainen ruotsalainen uusklassismi. Hänen merkittävimpänä luomuksenaan pidetään (Gjörwellin piirtämää) Turun akatemiataloa, jonka rakentamista Bassi valvoi. Talossa Bassi luotti erittäin niukkoihin tehokeinoihin; rakennusmassojen täydellisiin mittasuhteisiin ja sileisiin pintoihin, joita elävöittävät ainoastaan ikkuna-aukot sekä jokunen yksittäinen kapea lista.


title: Charles Bassi

text: Merkittävä pettymys Bassille oli se, kun hänen laatimansa yliopiston tähtitornin piirustukset hylättiin vuonna 1816. Tehtävä annettiin Carl Ludvig Engelille. Lisäksi Bassin elämää synkensi vakava sairaus vuodesta 1819 lähtien. Bassi ei myöskään alkuunkaan viihtynyt Helsingissä, jossa hän joutui olemaan Engelin varjossa. Hän erosikin intendentinvirastaan vuonna 1824 ja palasi Turkuun. Siellä hän kuoli 68 vuoden iässä vuonna 1840.


title: Sytytysjärjestelmä

text: Sytytysjärjestelmään kuuluu bensiiniä käyttävässä perinteisessä ottomoottorissa mekaaninen, moottorin tahtia pyörivän akselin ohjaama katkoja, sytytyspuola (sytytysmuuntaja), virranjakaja ja sytytystulpat sekä näiden väliset johtimet. Sytytyspuolan ensiöpiiriin tulee jatkuva tasajännite, ja kun katkojan kärjet ovat kiinni toisissaan, sytytyspuolan ensiöpiiri maadoituu niiden kautta päästäen virran kulkemaan ensiökäämin läpi. Virranjakajan akselin avatessa katkojan kärjet puolan ensiöpiirin virtapiiri katkeaa ja tällöin toisiopiiriin indusoituu suuri, jopa kymmenientuhansien volttien jännite. Puolan toisiopiiri on yhdistetty suurjännitejohdolla virranjakajan kanteen, josta se pyörijän kautta ohjautuu oikean sylinterin sytytystulppaan ja aiheuttaa siellä kipinän.


title: Sytytysjärjestelmä

text: Katkojan kärkien rinnalla on kondensaattori, jonka tarkoitus on vähentää ensiöpuolen kipinöintiä. Kun katkojan kärjet avautuvat, virta pääsee pienen hetken kulkemaan kondensaattorin kautta, mikä antaa kärjille aikaa avautua kunnolla ennen kuin virta katkeaa. Tämä estää valokaaren syntymisen kärkien välille ja pakottaa jännitteen purkautumaan toisiokäämin ja tulpan kautta.


title: Sytytysjärjestelmä

text: Jos katkojan kärkiväli on liian pieni, moottorin käynti muuttuu röpöttäväksi ja kierrosten otto vaikeutuu. Sama tapahtuu, kun katkojan kärjet kuluvat. Katkojan kärjet ovat kiinni virranjakajassa sijaitsevassa kärkilevyssä.


title: Sytytysjärjestelmä

text: Virranjakajassa on usein myös alipaineella toimiva sytytysennakon säätö, joka säätää ennakkoa moottorin kuormituksen ja kierrosluvun mukaan sopivaksi. Normaaleihin huoltotoimenpiteisiin kuuluu kyseisen järjestelmän toiminnan sekä itse ennakon tarkastus, joka suoritetaan helpoiten ajoituslampulla.


title: Sytytysjärjestelmä

text: Nykyisissä bensiiniautoissa on yleensä käytössä kärjetön sytytysjärjestelmä, jossa puolan ensiövirtaa ohjataan elektronisesti. Katkojan kärjet on korvattu moottorin asentoanturilla ja elektronisilla sytytyksen vahvistus- ja/tai ohjausyksiköillä, jotka korvaavat mekaanisen katkojan. Nykyään virranjakajastakin on usein luovuttu, ja jokaista sylinteriä kohti on oma puolansa, minkä ansiosta moottorinohjausyksikkö voi säätää kunkin sylinterin sytytystä täysin yksilöllisesti.


title: Sytytysjärjestelmä

text: Eräs vaihtoehto on käyttää niin sanottua hukkakipinäsytytysjärjestelmää, jossa esimerkiksi nelisylinterisessä moottorissa kahdelle sylinterille annetaan kerrallaan kipinä. Toisessa sylinterissä on puristustahti lopuillaan ja toisessa vastaavasti poistotahti lopuillaan. Sylinterissä, jossa on poistotahti menossa, menee kipinä "hukkaan." Järjestelmästä voidaan myös käyttää nimitystä DIS, Distributorless Ignition System. (suom. virranjakajaton sytytysjärjestelmä)


title: Sytytysjärjestelmä

text: Yksi- (ja usein myös kaksi) sylinterisissä moottoreissa voi olla ns. magneettosytytys, joka sekin voi olla kärjellinen tai kärjetön.


title: Animals

text: Animals voi viitata ainakin seuraaviin:


title: Alpo Tuomisto

text: Alpo Tuomisto (s. 1937) on suomalainen taidemaalari, joka on 1980-luvun alusta lähtien ollut eräs tuotteliaimpia muotokuvamaalareita. Virallisesti julkistettuja muotokuvamaalari Tuomiston töitä löytyy pääosin pankkien, kuntien, sähkölaitosten ja erilaisten julkisyhteisöjen kokoelmista.


title: Alpo Tuomisto

text: Tämän lisäksi Tuomisto on maalannut huomattavan määrän taiteilijaprofessoreita ja viihdetaiteilijoita. Esimerkiksi Juice Leskisen albumin "Minä" kansikuvituksessa on käytetty Alpo Tuomiston muotokuvamaalausta.


title: Kallaveden lukio

text: Kallaveden lukio on kuopiolainen lukio, jonka juuret ulottuvat vuoteen 1879 Suomalaisen tyttökoulun perustamiseen. Nimi muuttui vuonna 1928 Kuopion tyttölyseoksi, Kallaveden yhteislyseoksi vuonna 1973 ja Kallaveden lukioksi vuonna 1975.


title: Kallaveden lukio

text: Kallaveden lukio on yksi Kuopion neljästä päivälukiosta. Sitä käy noin 500 opiskelijaa. Opettajia on noin 40. Rehtorina on Ensio Vatanen. Samassa rakennuksessa toimii Kuopion iltalukio.


title: Kallaveden lukio

text: Arkkitehti Magnus Schjerfbeckin suunnittelema, alkujaan nelikerroksinen punatiilinen koulurakennus valmistui Piispanpuiston pohjoislaidalle (Maaherrankatu 2) vuonna 1924. Koulu oli alkujaan Kuopion suomalaisen tyttökoulun käytössä. Nykyisen korkeutensa koulu sai 1950-luvulla.


title: Kallaveden lukio

text: Lukio hyväksyttiin Unesco-kouluksi vuonna 1984. Unesco-koulu korostaa kansainvälisyyttä eri toiminnoissaan.


title: Kallaveden lukio

text: Kallaveden lukiossa painotetaan viestintää ja mediakasvatusta, kuvataidetta, käsi- ja taideteollisuutta sekä kansainvälisyyttä. Lukiodiplomin suorittaminen on mahdollista musiikissa, kuvataiteessa, tekstiilityössä, mediassa ja liikunnassa. Samassa rakennuksessa toimii myös Kuopion aikuislukio, jonka kursseja oppilaiden on mahdollista hyödyntää.


title: Kallaveden lukio

text: Kielitarjonta


title: Kallaveden lukio

text:
Kallaveden lukiossa julkaistaan perinteistä "Oras" -lehteä, jonka perustaminen ajoittuu aivan 1800-luvun loppuun, mikä tekee siitä yhden Suomen vanhimmista opiskelijalehdistä.
Siellä on toiminut myös 10 vuoden ajan lukiolaisten oma radioasema, Putkiradio.


title: Kallaveden lukio

text: 1980-luvun alusta on Kallaveden lukiolla ollut viisi ystävyyskoulua: Nowy Wisniczin taidelukio (Puola), Tarton 14. taidekoulu (Viro), Himmelsthurin lukio (Saksa) ja 15. lyseo Pihkovassa (Venäjä) Desenzanon lukio (Italia) . Koulut pitävät yhteyttä toisiinsa mm. vuosittaisten vierailujen merkeissä.


title: Arwen

text: Arwen Undómiel (myös Arwen Iltatähti) (241 Kolmatta aikaa - 121 Neljättä aikaa) on kuvitteellinen hahmo Keski-Maassa J.R.R. Tolkienin kirjassa Taru sormusten herrasta. Hän on Elrond Puolhaltian ja Celebríanin tytär ja samalla siis Galadrielin lapsenlapsi. Sormuksen Sodan aikoihin Hän luopui haltian elämästään ja hänestä tuli ihminen, jotta hän voisi naida Aragornin ja kuolla hänen kanssaan.


title: Arwen

text: Arwen tarkoittaa ylvästä naista sindariksi. Hänen lisänimensä, Undómiel, tarkoittaa Iltatähteä. Hänen sanottiin olevan yhtä kaunis kuin Lúthien Tinúviel, hänen esiäitinsä, joka oli kaikkein kaunein haltioiden joukossa.


title: Arwen

text: Arwenin ja Aragornin rakkaus on samanlainen kuin Berenin ja Lúthienin. Kolmannella ajalla kerrottiin vielä tarinoita aiemmilta ajoilta (Esimerkiksi Lúthien voitti Sauronin pelastaakseen Berenin). Vielä kolmaskin liitto ihmisten ja haltioiden välillä (Tuor & Idril) on mainittu Tolkienin kirjoissa.


title: Arwen

text: Nuorena Aragorn näki Arwenin ensi kertaa Rivendellissä, missä hän oli elänyt lapsesta asti; neito oli tullut isoäitinsä luota Lothlórienista tapaamaan isäänsä. Aragorn rakastui häneen ensisilmäyksellä, mutta Arwen rakastui häneen vasta vuosien päästä Lórienissa.


title: Arwen

text: Havaittuaan asiantilan Elrond pahoittaa mielensä ja sanoo Aragornille, ettei avioliittoa ihmisen kanssa voi tulla, ellei sulhanen ole Arnorin ja Gondorin kuningas - Elrond ei sallisi sitä että hänen kuolematon tyttärensä vähentäisi elinaikaansa pienemmän syyn tähden. Elrond luovuttaa Aragornille kaksi neljästä hallussaan olleesta Arnorin kuninkaallisesta esineestä: Barahirin sormuksen ja Narsil-miekan kappaleet; Elendilin Tähti -jalokiven ja Arnorin kuninkaan tunnuksen, Annuminásin valtikan, hän pitää vielä hallussaan: ne Aragornin on ansaittava.


title: Arwen

text: Arwen ilmestyy Taru sormusten herrasta -kirjassa ensi kertaa Rivendellissä, kun hobitit saapuvat sinne, ja Aragorn nähdään hänen kanssaan – tämä oli vihje heidän sukulaisuudestaan. Myöhemmin kun Sormuksen Saattue saapuu Lothlórieniin, Aragorn muistelee heidän aikaisempaa tapaamistaan.


title: Arwen

text: Arwen ilmestyy mukaan tarinaan juuri ennen kuin Aragorn aikoo mennä Kuolleiden kulkuteille. Hänet saavuttaa Dúnedain-joukko, hänen omia miehiään pohjoisesta, sekä Elladan ja Elrohir. Nämä kaksi tuovat hänelle mustasta kankaasta tehdyn lipun; sen on tehnyt Arwen omin käsin rohkaisten Aragornia valitsemaan vaikeamman tien. Lisäksi he tuovat isältään Elendilin Tähden.


title: Arwen

text: Aragorn avaa lipun Pelennorin kentän taistelussa ja paljastaa Elendilin tunnukset; valkoisen puun, jonka päällä on seitsemän tähteä, jotka on tehty mithrilistä, timanteista ja kullasta; samoin hän on sitonut Elendilin Tähden otsalleen. Tämä oli ensimmäinen merkki kuninkaan paluusta.


title: Arwen

text: Arwen ei ole keskeinen hahmo Taru sormusten herrasta -kirjassa, mutta häntä kuvaillaan kolmannen osan jälkeisissä liitteissä. Hän kuitenkin esittää tärkeää roolia Aragornin elämässä. Kun Éowyn tulee mukaan kirjaan ja rakastuu Aragorniin, tämä pysyy uskollisena Arwenille, minkä takia Éowyn lähtee Pelennorin kenttien taisteluun. Arwen on aina Aragornin inspiraation ja motivaation lähde, koska Aragornista pitää tulla kuningas ennen kuin hän voi naida Arwenin.


title: Arwen

text: Arwen on itse asiassa Aragornin kaukainen sukulainen, hänen pikkuserkkunsa 63. polvessa. Tämän avioliiton jälkeen kaksi pitkäkestoista puolhaltiasukua liittyi yhdeksi, ja se myös yhdisti kolmen korkean haltiakuninkaan suvut (Ingwën, Finwën ja veljesten Olwën ja Elwën). Siitä myös tuli ainoa suku, jossa virtasi maiarin veri, koska Arwenin esiäiti, Lúthienin äiti, oli maia Melian.


title: Arwen

text: Aragorn kruunataan kuninkaaksi Minas Tirithin portilla Earnurin kruunulla; kruunun tuo paikalle Frodo ja kruunauksen suorittaa Gandalf. Annuminásin valtikan tuo Elrond saapuessaan tyttärensä kanssa, jonka käden hän luovuttaa nyt kuninkaalle lupauksensa mukaisesti.


title: Arwen

text:
Arwen luopui elämästään vuonna 121 Neljättä aikaa Cerin Amrothin kukkulalla, tyhjässä Lothlórienissa, Aragornin kuoleman jälkeen 2901-vuotiaana. Ennen Aragornin kuolemaa hän tekee tälle tunnustuksen:
Cerin Amrothissa kohoaa hänen vihreä hautansa - Tolkienin mukaan maailman loppuun asti.


title: Arwen

text: Arwenia tulkitsee elokuvissa Liv Tyler. Hahmolla on niissä paljon kirjoja keskeisempi rooli.


title: Arwen

text: Ensimmäisessä elokuvassa,(mutta ei kirjassa) hän hiipii Aragornin luo, ottaa Frodon mukanaan hevosen selässä, ja karkaa Mustilta ratsastajilta luomalla Bruinen-jokeen hyöyn, joka vie ne mukanaan. Kirjassa Glorfindel laittoi Frodon hevosen selkään ja lähetti hänet karkuun Mustilta Ratsastajilta, sitten Elrond ja Gandalf luovat hyöyn. Kirjassa Frodo uhkaa itse ratsastajia, mutta elokuvassa Arwen suojelee tätä. Elokuvassa Arwen käyttää Hadhafangia, Elrondin vanhaa miekkaa; mutta kirjassa ei edes mainita Arwenin olevan aseistautunut.


title: Arwen

text: Nämä kolme tapausta olivat ainoat muutokset kirjasta, mutta elokuvaan oli lisätty kohtauksia, missä Arwen on mukana. Näitä ovat: Aragorn on loukkaantunut, ja näkee unta Arwenista; kohtaus, jossa Arwen kiistelee isänsä kanssa Valinoriin lähdöstä, ja kohtaus, jossa Arwen karkaa Harmaisiin Satamiin matkalla olevasta joukosta Arwenin nähtyä näyn, jossa hän näkee tulevan poikansa Eldarionin Aragornin kanssa. Kirjoissa Arwenille ei ollut yllätys, että hän saattaisi saada lapsia Aragornin kanssa, koska hän on itse kahden samanlaisen liiton jälkeläinen.


title: Arwen

text: Kaikista elokuvan muutoksista Arwenin roolin suuruus on ollut kaikken kiistanalaisin, ainakin fanien keskuudessa. Arwenin roolia suunniteltiin jopa suuremmaksi, hän olisi taistellut Helmin syvänteellä, ja hän olisi tuonut Narsilin Aragornille. Useiden fanien mielestä Arwenin roolista elokuvissa tehtiin liiankin suuri, mutta jotkut taas ovat tyytyväisempiä Arwenin elokuvarooliin kuin kirjan rooliin.


title: Kuopion Yhteiskoulun Musiikkilukio

text: Kuopion yhteiskoulun musiikkilukio oli musiikkiin ja tanssiin erikoistunut kuopiolainen lukio, joka perustettiin vuonna 1968 ja joka toimi itsenäisenä erikoislukiona heinäkuuhun 2015 saakka.


title: Kuopion Yhteiskoulun Musiikkilukio

text: Elokuussa 2015 erillinen musiikkilukio lopetti, ja uusi Kuopion taidelukio Lumit aloitti toimintansa aiemmissa musiikkilukion tiloissa Kuopion Minna Canthin kadulla. Kuopion taidelukio muodostettiin Kuopion yhteiskoulun musiikkilukion ja Minna Canthin lukion pohjalta.


title: Kuopion Yhteiskoulun Musiikkilukio

text: Tanssiopetus aloitettiin musiikkilukiossa vuonna 1983. Kuopion musiikkilukio on ensimmäinen suomalainen erikoislukio, joka erikoistui musiikkiin ja tanssiin. Nimi Kuopion yhteiskoulun musiikkilukio otettiin käyttöön vuonna 1995.


title: Kuopion Yhteiskoulun Musiikkilukio

text: Perusopintojen lisäksi opiskelijalla oli mahdollisuus valita musiikinteoriaa, musiikintietoa, soitinopetusta, ryhmämusisointi-, orkesteri- ja kuoro-opetusta. Tanssijat saivat valita sekä klassisen baletin että nykytanssin tunteja. Opiskelijalla oli mahdollisuus käydä myös Kuopion konservatoriolla, jonka kursseista osa voitiin hyväksilukea lukio-opintoihin. Yhteiskoulun musiikkilukiossa lukioiden oppimäärään kuuluvista pakollisesta 75 kurssista kaksitoista oli oltava musiikin tai tanssin kursseja.


title: Kuopion Yhteiskoulun Musiikkilukio

text: Lukiota kävi noin 210 opiskelijaa. Puolet opiskelijoista oli kotoisin Kuopion ulkopuolelta.


title: Kuopion Yhteiskoulun Musiikkilukio

text: Koulu teki yhteistyötä Kuopion konservatorion, Sibelius-Akatemian Kuopion osaston ja Petroskoin Taidekoulu nro 1:n kanssa. Musiikkilukio muodosti osan ainutlaatuista musiikin koulutusketjua, joka ulottuu Kuopiossa aina päiväkodista tohtorinopintoihin asti.


title: Kuopion Yhteiskoulun Musiikkilukio

text: Vuoden taiteilija on diplomi, joka myönnettiin vuosittain yhdelle ansioituneelle Kuopion yhteiskoulun musiikkilukion aiemmalle opiskelijalle. Kriteerinä on, että diplomin saaja oli kirjoittanut opiskellut ja kirjoittanut Kuopion yhteiskoulun musiikkilukiosta ylioppilaaksi, ja menestynyt sittemmin elämässään valitsemallaan osa-alueellaan. Nyttemmin perinne jatkuu Kuopion taidelukio Lumitissa, jossa valitaan "Vuoden taidelukiolainen".


title: Kuopion Yhteiskoulun Musiikkilukio

text: Vuoden taiteilijat/taidelukiolaiset:


title: Kuopion konservatorio

text: Kuopion konservatorio on vuonna 1954 perustettu musiikkioppilaitos, joka antaa sekä musiikin ja tanssin perusopetusta että musiikkialan ammatillista koulutusta. Kooltaan konservatorio on yksi Suomen suurimmista. Sillä on sivutoimipisteet Juankoskella (ml. Kaavi ja Tuusniemi, 1983), Lapinlahdella, Nilsiässä (ml. Rautavaara ja Varpaisjärvi, 1976), Siilinjärvellä (1973) ja Suonenjoella (ml. naapurikunnat, 1973). Konservatorion rehtorina toimii Anna-Elina Lavaste.


title: Kuopion konservatorio

text: Pääosa konservatoriosta toimii vuonna 1985 valmistuneessa Kuopion musiikkikeskuksessa, johon ovat sijoittuneet myös Savonia-ammattikorkeakoulun Kuopion Musiikki- ja Tanssiakatemia, Sibelius-Akatemian Kuopion osasto ja Kuopion kaupunginorkesteri. Samassa talossa on mahdollista opiskella musiikkia ja tanssia varhaislapsuudesta korkeimpiin ammattitutkintoihin saakka.


title: Kuopion konservatorio

text:
Musiikkikeskuksessa toimivilla oppilaitoksilla on monia yhteisiä tai vuorovetoisia toimintoja. Esimerkiksi kirjastopalveluista vastaa Sibelius-Akatemia ja toimistopalveluista konservatorio. Kuopion Musiikki- ja Tanssiakatemia vastaa puolestaan vuosittaisesta E5 Musiikin Kesäakatemiasta, joka tunnetaan erityisesti korkeatasoisesta Jorma Panulan vetämästä kapellimestarikurssista.
Musike-ohjelmapalvelut on oppilaitosten yhteinen konsertti- ja tanssiesityksiä tuottava toimisto.


title: Dol Amroth

text: Dol Amroth on Gondorin alaisuuteen kuuluva suuriruhtinaskunta J. R. R. Tolkienin kehittämässä Keski-Maan fantasiamaailmassa. "Tarussa sormusten herrasta" esiintyy Dol Amrothin kahdeskymmenestoinen suuriruhtinas, Imrahil, joka on yksi Gondorin armeijan päälliköistä.


title: Dol Amroth

text: Dol Amrothin satamakaupunki sijaitsee Belfalasin niemimaan länsirannikolla Suuren Meren rannalla. Suuriruhtinaiden hallitsemaa aluetta Ringló- ja Sernijokien välillä kutsutaan myös Dor-en-Erniliksi, "Ruhtinaan maaksi". Jossakin Dol Amrothin lähistöllä Morthondin suiston tuntumassa on Lórienin haltioiden muinainen satama Edhellond, joka hylättiin Kolmannen ajan toisen vuosituhannen lopulla, kun Lórienin viimeinen kuningas Amroth hukkui Belfalasin lahteen. Dol Amroth on nimetty Amrothin mukaan.


title: Dol Amroth

text: Tolkien luonnosteli Dol Amrothin ja sen suuriruhtinaiden alkuperästä kaksi toisistaan olennaisesti eroavaa versiota. Toisen mukaan suuriruhtinaat polveutuvat Belfalasissa asuneesta korkea-arvoisesta suvusta, joka oli saapunut Númenorista jo ennen sen häviötä. Kuningas Elendil, jolle he olivat sukua, antoi heille suuriruhtinaan arvonimen jo Toisen ajan lopulla ennen Viimeisen liiton sotaa. Toinen, yksityiskohtaisempi versio ajoittaa suuriruhtinaskunnan perustamisen vasta Kolmannen ajan 2000-luvun alkuun. Tällöin syntyi Belfalasissa asuneen Imrazôr Númenorilaisen ja salohaltia Mithrellasin liitosta poika Galador, josta tuli Dol Amrothin ensimmäinen suuriruhtinas ja josta kaikki myöhemmät suuriruhtinaat polveutuivat suoraan alenevassa polvessa.


title: Dol Amroth

text: Jälkimmäiseen tarinaan liittyy luettelo Dol Amrothin suuriruhtinaista, joskin toisesta kahdeksanteentoista heidät tunnetaan vain elinvuosiltaan. Vuosiluvut viittaavat Kolmanteen aikaan lukuun ottamatta kolmen viimeisenä luetellun suuriruhtinaan kuolinvuosia Neljännellä ajalla.


title: Järvamaa

text: Järvamaa eli Järva on maakunta Viron keskiosassa. Pinta-ala on 2 474 km² ja asukkaita runsaat 30 000. Maakunnan pääkaupunki on Paide.


title: Järvamaa

text: Järvamaa rajoittuu idässä Länsi-Virumaahan ja Jõgevamaahan, etelässä Viljandimaahan, lännessä Pärnumaahan ja Raplamaahan sekä pohjoisessa Harjumaahan.


title: Järvamaa

text: Järvamaa on etupäässä tasanko- ja kumparemaata ja pohjoisosastaan melko soista. Keski- ja itäosistaan Järvamaa on laajasti viljeltyä.


title: Järvamaa

text: Vuoden 2017 kuntauudistuksessa Järvamaan 11 kunnasta ja yhdestä kaupungista sekä yhdestä Raplamaan kunnasta (Käru) muodostettiin kaksi kuntaa ja yksi kaupunki. Järvamaan kunnat ovat:


title: Järvamaa

text: Vuoden 2011 väestönlaskennan mukaan silloisella Järvamaalla oli 30 537 asukasta, joista 28 926 (94,7 %) oli virolaisia, 828 (2,7 %) venäläisiä ja 753 (2,5 %) muita kansallisuuksia.


title: Järvamaa

text: Maakunnan teollisuudenaloja ovat elintarvike- ja metsäteollisuus.


title: Läänemaa

text: Läänemaa (toisinaan , ) on maakunta Viron länsirannikolla. Maakunnan keskuspaikka on Haapsalu. Maakunnassa on asukkaita 21 174 (1.1.2018). Sen pinta-ala on 1 816 neliökilometriä.


title: Läänemaa

text: Läänemaa on alavaa tasankoa tai loivasti kumpuilevaa lakeutta, jonka pääosa on viljelys- tai laidunmaata. Suurin joki on Kasari, joka laskee Matsalunlahteen Pohjois-Euroopan suurimmalla luhtasuolla. Maakuntaan kuuluvat myös saaret Vormsi ja Osmussaari.


title: Läänemaa

text: Vuoden 2017 hallintouudistuksen jälkeen maakunnassa on yksi kaupunki (Haapsalun kaupunki) ja kaksi kuntaa: Lääne-Nigula ja Vormsi. Uudistuksessa Ridalan kunta ja vanha Haapsalu yhdistyivät uudeksi Haapsaluksi. Lääne-Nigulan kunta muodostettiin vanhasta Lääne-Nigulasta, neljästä muusta kunnasta (Noarootsi, Nõva, Martna ja Kullamaa) sekä Nissin kunnan Rehemäen kylästä. Läänemaan eteläosan kaksi kuntaa (Hanila, Lihula) siirtyivät uudistuksessa osaksi Pärnumaalle muodostettua Läänerannan kuntaa.


title: Läänemaa

text: Vuonna 2011 Läänemaalla oli 24 140 asukasta, joista 21 499 (89,1 %) oli virolaisia, 1 965 (8,1 %) venäläisiä ja 659 (2,7 %) muita kansallisuuksia.


title: Läänemaa

text: Maakunnan teollisuudenaloja ovat elintarvike- ja metsäteollisuus. Lisäksi maakunnassa työllistää virkistys- ja terveydenhoitoala.


title: Läänemaa

text: Hiidenmaan, Läänemaan ja Saarenmaan maakunnat muodostavat Viron riigikogun vaalien vaalipiirin numero 5 (Valimisringkond Nr 5 Hiiu-, Lääne- ja Saaremaa), josta valitaan yhteensä kuusi kansanedustajaa Viron 101-jäseniseen parlamenttiin.


title: Hannunvaakuna

text: Hannunvaakuna (⌘) eli käpälikkö on symboli, jota on perinteisesti käytetty koristeluun monessa maailman kolkassa, etenkin Pohjois-Euroopassa ja Virossa. Suomessa on ollut tapana maalata merkki talon tai ladon seinään suojaamaan rakennuksen asukkeja huonolta onnelta ja pahoilta hengiltä. Se myös kaiverrettiin usein puisiin esineisiin, kuten lusikoihin tai juustolautoihin. Käpälikköä on käytetty myös kirjontakuviona, riipuksissa ja soljissa. Vanhin tunnettu suomalainen hannunvaakuna on kaiverrettu noin vuoden 1000 paikkeilla sukseen.


title: Hannunvaakuna

text: Suomen Kotiseutuliitto ehdotti 1950-luvulla hannunvaakunan käyttöä kulttuurimuistomerkkien symbolina. 1960-luvulla se otettiin käyttöön Pohjoismaissa nähtävyyttä kuvaavana liikennemerkkinä, ja nykyisin se on levinnyt kansainväliseen käyttöön. Merkkiä on käytetty myös Kalevala Korun tuotteissa kuten riipuksissa, Apple Macintoshin komentonäppäimenä sekä suomalaisissa pennin (vuodesta 1963 vuoteen 1979) ja viiden pennin kolikoissa (1963–1990). Ulkonäöltään samanlaiset, mutta markka-arvoiset kolikot olivat käytössä 1952–1962.


title: Hannunvaakuna

text: Hannunvaakunan nimi tulee kristillisestä pyhimyksestä Pyhästä Johanneksesta, mutta merkin alkuperä on esikristillinen.


title: Emily Watson

text: Emily Anita Watson (s. 14. tammikuuta 1967 Lontoo) on englantilainen näyttelijä. Hän on saanut kaksi Oscar-ehdokkuutta.


title: Emily Watson

text: Watson syntyi arkkitehdin ja äidinkielenopettajan perheeseen. Tultuaan hylätyksi kolmesti teatteriopinnoista hän lopulta liittyi Royal Shakespeare Companyyn, jossa tutustui aviomieheensä Jack Watersiin.


title: Emily Watson

text: Watsonin elokuvadebyytti oli pääosa Lars von Trierin vuoden 1996 melodraamassa "Breaking the Waves". Hän sai roolistaan ylistävät arvostelut ja ensimmäisen Oscar-ehdokkuutensa. Alun perin osaan kaavailtiin Helena Bonham Carteria, jolle voimakkaan eroottiset kohtaukset olivat kuitenkin liikaa.


title: Emily Watson

text: Toinen Oscar-ehdokkuus tuli Anand Tuckerin vuonna 1998 ohjaamasta elokuvasta "Hilary ja Jackie – rakkaudesta musiikkiin", jossa Watson esittää sellisti Jacqueline du Prétä.


title: Emily Watson

text: Vuonna 2000 Watson näytteli Marleen Gorrisin elokuvassa "Rakkauden viimeinen siirto", jossa hän esittää autismiin taipuvaisen shakkineron rakastajatarta. Miespääosassa on John Turturro. Elokuva perustuu Vladimir Nabokovin romaaniin.


title: Emily Watson

text: Emily Watson kieltäytyi hänelle varta vasten kirjoitetusta menestyselokuvasta "Amélie", koska ei halunnut muuttaa Pariisiin ja näytellä ranskan kielellä. Osan sai Audrey Tautou.


title: Emily Watson

text: Emily Watson esittää vuoden 2017 televisiosarjassa Pikku naisia sisarusten äitiä Marmee Marchia.


title: Ukkosmerkki

text: Ukkosmerkki on symboli, jonka slaavit uskoivat suojaavan taloa ukkoselta. Se on ilmeisesti ollut myös ylijumala Perunin merkki, ja siitä on ollut käytössä useanlaisia versioita. Ne kaikki kuitenkin muistuttavat pyörää ja ovat ilmeisesti sukua aurinkopyörälle. Merkissä on yleensä 6 vannetta.


title: Ukkosmerkki

text: Ukkosmerkki tehtiin usein talon kattopalkkiin, julkisivuun tai aitaan näkyvälle paikalle. Se on peräisin jo esikristilliseltä ajalta, mutta kristinuskon saapuminen Itä-Eurooppaan ei lopettanut sen käyttöä. Merkkejä onkin yhä olemassa joissakin vanhoissa rakennuksissa Venäjällä.


title: Statira (Dareios III:n vaimo)

text: Statira (noin 331 eaa.) oli Persian kuninkaan Dareios III:n vaimo. Statira oli ehkä Dareioksen sisko tai siskopuoli, missä tapauksessa kummankin äiti oli Sisygambis.


title: Statira (Dareios III:n vaimo)

text: Dareios otti vaimonsa, äitinsä ja lapsensa mukaa kun hän lähti sotimaan Aleksanteri Suurta vastaan. Kärsittyään tappion Issoksen taistelussa Dareios jätti perheensä Damaskokseen ja he jäivät Aleksanterin vangeiksi (vuonna 333 eaa.). Antiikin lähteiden mukaan Statira oli Aasian kaunein nainen. Tästä huolimatta Aleksanteri ei koskenut Statiraan ja antoi tämän kuten kuningattaren kuului. Statira kuoli kuitenkin jostain syystä vuoden 331 eaa. tienoilla. Quintus Curtius Rufus väittää että Statira sairastui matkustamisen aiheuttaman rasituksen vuoksi. Plutarkhos ja Junianus Justinus taas väittävät että Statira kuoli synnytyksen yhteydessä. Jos Statira oli raskaana vuonna 331 eaa. niin isä olisi melko varmasti ollut Aleksanteri itse. Toisaalta ei tiedetä aivan tarkasti milloin Statira kuoli.


title: Statira (Dareios III:n vaimo)

text: Statira sai Dareios III:n kanssa pojan Okhuksen, joka luultavasti tapettiin pian sen jälkeen kun hän jäi vangiksi. Lisäksi he saivat tyttäret n ja Drypetisin.


title: Aleksandrian koulukunta

text: Aleksandrian koulukunta on yhteisnimitys tietyille filosofian, kirjallisuuden, lääketieteen ja luonnontieteiden suuntauksille, jotka kehittyivät Aleksandriassa, Egyptissä ensimmäisellä vuosisadalla jaa. Aleksandria oli tuohon aikaan merkittävä tieteen ja kulttuurin keskus, koska siellä yhdistyivät helleeniset ja itämaiset vaikutteet, se oli sijainniltaan suotuisa ja varakas kaupankäynnin keskus, ja koska Ptolemaioksen hallitsijasuku suosi tieteitä. Suuri osa oppineiden tuotoksista oli koottuna suureen Aleksandrian kirjastoon.


title: Aleksandrian koulukunta

text: Aleksandrian koulukunnalla tarkoitetaan myös yhtä merkittävää varhaiskristillisen ajan Raamatun tulkinnan koulukuntaa. Koulukunta perustettiin Aleksandriassa toisella vuosisadalla jaa. Monet oppineet pitävät Klemens Aleksandrialaista koulukunnan perustajana. Koulukunta korosti Kristuksen jumalallista luonnetta ja yhdisteli pakanallisia filosofisia ajatuksia, kuten Platonin ajatuksia, kristilliseksi uusplatonismiksi. Koulukunnalle oli tyypillistä, että se tulkitsi suuren osan Raamatusta vertauskuvallisesti.


title: Statira

text: Statira voi tarkoittaa:


title: Urheiluruutu

text: Urheiluruutu on Yleisradion päivittäin lähettämä urheilu-uutisohjelma. Sen ensimmäinen lähetys oli 18. elokuuta 1963, johon Anssi Kukkonen teki intron ja sen juonsi ja koosti Seppo Kannas. Ohjelman nimen keksi Kukkonen ruotsalaista "Sportspegelniä" mukaillen. Sitä ennen urheilu-uutiset oli kerrottu muiden uutisten päätteeksi.


title: Urheiluruutu

text: Aluksi Urheiluruutua lähetettiin 15 minuuttia vain sunnuntai-iltaisin, mutta myöhemmin se alkoi tulla myös torstaisin ja lauantaisin. Vuonna 1967 perustettiin TV1:n urheilutoimitus, jonka lippulaivaksi Urheiluruutu tuli, ja vuonna 1993 ohjelmaa alettiin lähettää joka päivä. Jouluaattona ja joulupäivänä Urheiluruutua ei kuitenkaan lähetetä.


title: Urheiluruutu

text:
Urheiluruudun ulkoinen ilme ja tunnusmusiikki on vaihtuneet vuosien aikana lukuisia kertoja. Ensimmäisessä tunnuksessa kukko juoksi kukkuloiden takaa kameran eteen. Tarinan mukaan tunnuksessa Kukkonen juoksi Kannaksen yli.
Tunnusmusiikeista tunnetuimmaksi on noussut 1980- ja 1990-luvulla käytetty Leevi and the Leavings -yhtyeen esikoisalbumilla oleva ”Tuhannen markan seteli”. Viimeksi ilme vaihtui 11. helmikuuta 2013, jolloin studio ja tunnus vaihtuivat ja uutiset alettiin lukea seisten.


title: Urheiluruutu

text: Urheiluruutua lähetetään arkisin kolme lähetystä: klo 19.15 TV2:ssa, klo 20.55 TV1:ssä (päälähetys) ja klo 22 TV2:ssa. Ne kestävät viisi minuuttia, paitsi keskiviikon, torstain ja perjantain päälähetykset, jotka kestävät kymmenen minuuttia. Viikonloppuisin Urheiluruudun päälähetys (TV1) alkaa lauantaisin klo 20.50, jolloin se kestää 25 minuuttia ja sunnuntaisin klo 20.45, jolloin lähetys kestää 20 minuuttia. Viikonloppuna ovat lähetykset myös klo 18.10 (5 min), klo 19.05 (5 min; vain lauantaina) ja klo 22 (10 min). Aamu-TV:ssä ei lähetetä Urheiluruutua (aikaisemmin sitä tosin lähetettiin), vaan urheilu-uutiset lukee muiden uutisten jälkeen sama uutisankkuri.


title: Bad Brains

text: Bad Brains on yhdysvaltalainen vuonna 1977 perustettu punk- ja reggae-yhtye, joka oli suosionsa huipulla 1980-luvulla.


title: Bad Brains

text: Yhtye aloitti jazz-yhtyeenä, mutta kehittikin todella nopean punk rock -soundin. Monet pitävät Bad Brainsia ensimmäisenä hardcore punk -yhtyeenä, mutta arvio on kiistelty. Punkin ohella yhtye teki myös reggae-kappaleita, ja myöhemmillä levyillä on vaikutteita myös funkista ja heavy metalista. Yhtyeen jäsenet ovat rastafareja ja kertovat elämänkatsomuksestaan paljon kappaleissaan.


title: Bad Brains

text: Yhtye julkaisi uusimman Build a Nation -albuminsa vuoden 2007 kesäkuussa. Albumin tuotti Adam Yauch Beastie Boys -yhtyeestä.


title: Dead Kennedys

text: Dead Kennedys oli yksi tärkeimmistä 1970-luvun loppupuolen ja 1980-luvun yhdysvaltalaisista punk-yhtyeistä. Yhtye perustettiin vuonna 1978 San Franciscossa, Kaliforniassa. Yhtye hajosi vuonna 1986. Kuitenkin vuonna 2001 yhtyeen jäsenet hankkivat uuden laulajan Jello Biafran tilalle ja alkoivat soittaa nimikkeillä ”Dead Kennedys” ja ”DK Kennedys”. Yhtye ei varsinaisesti ole comebackin tehnyt Dead Kennedys, mutta promoottorit silti kutsuvat ja markkinoivat yhtyettä sillä nimellä. Dead Kennedys on saanut lisää mainetta myös vuonna 2005 julkaistussa "Tony Hawks American Wasteland" -pelissä, jossa soi tunnusmusiikkina ”California Über Alles”. Yhtye hajosi toisen kerran 2008.


Pohjoismaiset hiihtolajit talviolympialaisissa 1936 Garmisch-Partenkirchenissä sisälsivät kolme kilpailua hiihdossa ja yhden kisan mäkihypyssä sekä yhdistetyssä. Kilpailut toimivat myös lajien maailmanmestaruuskilpailuina.


title: Pohjoismaiset hiihtolajit talviolympialaisissa 1936

text: Päivämäärä: 12. helmikuuta


text: Päivämäärä: 15. helmikuuta


text:
Päivämäärä: 10. helmikuuta
Viimeisessä vaihdossa matkaan lähtiessään Suomen Kalle Jalkanen oli jäljessä Norjan Bjarne Iversenia minuutin ja 23 sekuntia. Kun osuutta oli hiihdetty puolet Jalkanen oli ottanut Iversenin jo kiinni. Eräässä alamäessä Jalkanen kuitenkin sylkäisi ja samalla hänen tekohampaansa lensivät hangelle. Hän palasi hakemaan ne ja norjalainen pääsi uudelleen johtoon. Puoli kilometriä ennen maalia Jalkanen saavutti Iversenin ja voitti lopulta kuudella sekunnilla.


text: Päivämäärä: 12.–13. helmikuuta


text: Päivämäärä: 16. helmikuuta


title: RPK

text: RPK () on AKM:n pohjalta jalkaväen ryhmäaseeksi kehitetty 7,62 mm:n pikakivääri. RPK:n eroavaisuuksia AKM-rynnäkkökivääriin verrattuna ovat muun muassa vahvempi runko, uudelleenmuotoiltu kahva, perä ja kädensuojus sekä pidempi ja raskaampi piippu. Hieman piipun suun takana on taitettava etutuki. Takatähtäin on varustettu suuremmalla asteikolla ja sivuttaissäätömahdollisuudella.


title: RPK

text: RPK:ssa käytetään joko 40 patruunan käyrää tankolipasta tai 75 patruunan rumpulipasta. Yhtenevän patruunan johdosta aseessa on mahdollista käyttää myös AK-sarjan 7,62 mm:n rynnäkkökiväärien 30 patruunan tankolipasta.


title: RPK

text: RPKS on taittoperällä varustettu versio maahanlaskujoukoille ja moottoroidulle jalkaväelle. RPK-74 on uudempi AK-74:ään perustuva versio, jonka oleellisin ero RPK:hon on sen 5,45x39 patruuna.


title: Alfred Schnittke

text: Alfred Schnittke ( () oli venäläis-saksalainen säveltäjä.


title: Alfred Schnittke

text: Schnittke aloitti musiikin opiskelun vuonna 1946 Wienissä ja muutti kaksi vuotta myöhemmin perheineen Moskovaan. Vuonna 1961 hän valmistui Moskovan konservatoriosta, jossa toimi myöhemmin myös opettajana. Schnittkellä oli usein ristiriitoja neuvostoliittolaisen byrokratian kanssa ja säveltäjän ensimmäinen sinfonia joutui käytännössä esityskieltoon. Hän sai myös matkustuskiellon ulkomaille vuonna 1980. Vuonna 1985 Schnittke sai aivohalvauksen ja vajosi koomaan. Vastoin lääkärien odotuksia hän kuitenkin toipui, jopa niin että kykeni jatkamaan säveltämistä. Vuonna 1990 Schnittke muutti Hampuriin. Hänen terveytensä ei kohentunut, ja hän kuoli Hampurissa vuonna 1998.


title: Alfred Schnittke

text: Schnittken varhaistuotannossa on paljon vaikutteita Dmitri Šostakovitšilta, mutta tutustuttuaan italialaisen säveltäjän Luigi Nonon tuotantoon hän alkoi käyttää sarjallisuutta sävellyksissään. Pian hän kuitenkin ryhtyi kritisoimaan "sarjallisen itsekieltämisen puberteettisia rituaaleja" ja säveltämään uudella monityylisellä tekniikalla, jossa erilaisia musiikillisia tyylejä sekoitetaan keskenään. Schnittken musiikki nousi esille ulkomailla 1980-luvulla muun muassa Gidon Kremerin vaikutuksesta. Schnittke on säveltänyt muun muassa oopperat "Žizn s idiotom" ("Elämä idiootin kanssa", 1992), "Gesualdo" (1995) ja "Historia von D. Johann Fausten".


title: N.W.A

text: N.W.A (lyhenne sanoista Niggaz Wit Attitudes) on 1980-luvun lopusta 1990-luvun alkuun toiminut rap-ryhmä, joka oli yksi suurimmista vaikuttajista gangsta rapin synnyssä. N.W.A tuli tunnetuksi rivoista ja kantaa ottavista sanoituksistaan, joissa käsiteltiin muun muassa elämää getoissa ja poliisiväkivaltaa. Yhtye oli alun perin kotoisin Comptonista.


title: N.W.A

text: N.W.A valittiin Rock and Roll Hall of Fameen vuonna 2016.


title: N.W.A

text: Eazy-E perusti manageri Jerry Hellerin kanssa Ruthless Records -levy-yhtiön 1980-luvun lopulla huumeiden myynnistä tienaamillaan rahoilla. Silloin C.I.A.-ryhmään kuulunut Ice Cube kirjoitti kappaleen ”Boyz-n-the-Hood” yhtiöön kuuluneelle rap-ryhmälle, joka ei kuitenkaan halunnut esittää kappaletta. Lopulta Eazy-E päätyi räppäämään kappaleen Dr. Dren toimiessa sen tuottajana, ja tästä syntyi N.W.A:n varhaisin muoto. Vuonna 1987 julkaistiin "N.W.A. and the Posse" -kokoelma-albumi, jossa olivat mukana N.W.A:n silloisen ja tulevan kokoonpanon lisäksi muita artisteja, kuten Fila Fresh Crew.


title: N.W.A

text: N.W.A alkoi työstää ensimmäistä albumiaan. Kollektiiviin kuuluivat tuolloin Eazy-E, Dr. Dre, Ice Cube, MC Ren, DJ Yella ja Arabian Prince. Myös The D.O.C. oli mukana kirjoittamassa albumin sanoituksia, vaikkei varsinainen jäsen ollutkaan. Palkanmaksuun liittyvien erimielisyyksien vuoksi Arabian Prince erosi ryhmästä juuri ennen kuin debyyttialbumi "Straight Outta Compton" julkaistiin vuonna 1988. Albumia pidetään eräänä merkittävämmistä julkaisuista gangsta rap -genren ja koko hip hopin saralla. Albumin julkaisun jälkeen FBI lähetti Ruthless Recordsin emoyhtiölle Priority Recordsille kirjeen, jossa N.W.A:ta syytettiin virkavallan väkivaltaiseen vastustamiseen kannustamisesta.


title: N.W.A

text: Vuonna 1989 myös Ice Cube erosi ryhmästä palkanmaksuun liittyvien erimielisyyksien vuoksi. Seuraavana vuonna N.W.A julkaisi EP:n "100 Miles and Runnin’", jossa he ”dissasivat” Ice Cubea. Tämän seurauksena vuonna 1991 Ice Cube julkaisi kappaleen ”No Vaseline”, jossa hän puolestaan dissasi N.W.A:ta ja Jerry Helleriä.


title: N.W.A

text: N.W.A. julkaisi vuonna 1991 toisen studioalbuminsa "efiL4zaggiN" ("Niggaz4Life"), joka myi platinaa. Tämän jälkeen Eazy-E:n kanssa riitaantunut Dr. Dre jätti ryhmän ja perusti Suge Knightin kanssa Death Row Records -levy-yhtiön. N.W.A hajosi ja sen jäsenet siirtyivät soolourille. Eazy-E, MC Ren ja DJ Yella jäivät Ruthless Recordsiin.


title: N.W.A

text: Vuonna 1995 Eazy-E kuoli AIDSin aiheuttamaan keuhkokuumeeseen. Ennen kuolemaansa hän oli ehtinyt sopia riitansa Dr. Dren ja Ice Cuben kanssa.


title: N.W.A

text: Vuonna 1999 N.W.A julkaisi Eazy-E:lle suunnatun tribuuttikappaleen ”Chin Check”. Kappaleella on mukana Snoop Dogg. Vuonna 2000 Ice Cube julkaisi Dr. Dren ja MC Renin kanssa kappaleen ”Hello”.


title: N.W.A

text: N.W.A nimitettiin Rock and Roll Hall of Fameen vuonna 2016.


title: N.W.A

text: Vuonna 2015 julkaistiin N.W.A:sta elämäkerrallinen elokuva "Straight Outta Compton". Ice Cube ja Dr. Dre olivat mukana tuottamassa elokuvaa. MC Ren kirjoitti olleensa tärkeämmässä roolissa yhtyeessä kuin elokuva antaa ymmärtää ja kritisoi sitä tästä.


title: Ignacy Paderewski

text:
Ignacy Jan Paderewski (18. marraskuuta 1860 – 29. kesäkuuta 1941) oli puolalainen säveltäjä, pianisti, diplomaatti ja poliitikko. Hän oli Puolan kolmas pääministeri.
Paderewski syntyi Kurylovkan kylässä, Venäjällä (nyk. Ukraina). Hänen isänsä työskenteli siellä ekonomina. Hänen äitinsä, Poliksena née Nowicka, kuoli muutamia kuukausia Paderewskin syntymän jälkeen. Vuonna 1872 Paderewski lähetettiin Varsovaan, jossa hän pääsi Varsovan konservatorioon. Hän valmistui vuonna 1878. Vuonna 1880 Paderewski meni naimisiin Antonina Korsakównan kanssa, joka kuitenkin kuoli seuraavana vuonna. Vuonna 1881 Paderewski siirtyi Berliiniin opiskelemaan sävellystä. Vuonna 1884 hän siirtyi Wieniin, jossa hän myös teki ensimmäisen julkisen esiintymisensä vuonna 1887. Vuonna 1901 Dresdenissä esitettiin Paderewskin ooppera "Manru". Vuonna 1919 Paderewskistä tuli Puolan pääministeri. Vuonna 1922 hän kuitenkin vetäytyi politiikasta ja jatkoi konsertoimistaan. Paderewski kuoli New Yorkissa vuonna 1941, kahdeksankymmenen vuoden iässä.


title: Pohjoismaiset hiihtolajit talviolympialaisissa 1948

text: Vuoden 1948 talviolympialaisissa Sveitsin Sankt Moritzissa kilpailtiin hiihdossa, yhdistetyssä ja mäkihypyssä viidessä eri sarjassa.


text: Päivämäärä: 31. tammikuuta


text: Päivämäärä: 6. helmikuuta


text: Päivämäärä: 3. helmikuuta


text: Päivämäärä: 31. tammikuuta–1. helmikuuta


text: Päivämäärä: 7. helmikuuta


title: Smalen ongelmat

text: Smalen ongelmat on Fieldsin mitalin saaneen Stephen Smalen vuonna 2000 julkaisema luettelo 18 ratkaisemattomasta matemaattisesta ongelmasta. Tämän luettelon esikuvana on Hilbertin kuuluisa 23 ongelman luettelo, joka julkaistiin vuonna 1900. Ongelmat ovat:


title: Max Reger

text:
Johann Baptist Joseph Maximilian (Max) Reger (19. maaliskuuta 1873 Brand – 11. toukokuuta 1916) oli saksalainen säveltäjä, urkuri, pianisti ja opettaja. Hän opiskeli musiikkia Münchenissä ja Wiesbadenissa Hugo Riemannin johdolla. Vuonna 1901 hän muutti Müncheniin, jossa hän opetti urkujen soittoa ja sävellystä. Vuodesta 1907 lähtien hän työskenteli Leipzigissä. Reger johti orkesteria Meiningenissä vuodesta 1911 siihen asti, kun hän muutti Jenaan vuonna 1914. Reger kuoli sydäninfarktiin Leipzigissä vuonna 1916.
Reger sävelsi yli kaksisataa urkusävellystä, laajoja sinfonisia teoksia sekä suuren määrän kamari- ja kuoroteoksia. Hänen tyylissään nähdään yhdistyvän romantiikan ajan musiikin ilmaisu barokin ajan muotokieleen ja kontrapunktiin. Hänen ehkä tunnetuin urkusävellyksensä on "Fantasia ja fuuga nimestä B-A-C-H" opus 46 vuodelta 1900. Rosalinde Haas on levyttänyt vuosina 1988-1993 kaikki Regerin urkuteokset.


title: Max Reger

text: Ensimmäiset viulu- ja piano-oppinsa Reger sai vanhemmiltaan. Sitten urkuri Adalbert Lindner opetti Regerille pianonsoittoa. Myös Regerin isä Joseph Reger soitti urkuja, ja poika auttoi isää rakentamaan kotiurkuja koulu-urkujen rikkinäisistä osista. Kotiuruilla Reger tutustui Bachin, Robert Schumannin, Felix Mendelssohnin ja Franz Lisztin urkuteoksiin.


title: Max Reger

text: Vuonna 1890 Reger pääsi Sondershausenin konservatorioon musiikkiteoreetikko Hugo Riemannin oppiin. Armeija-ajan aiheuttamien mielenterveysongelmien ja rahapulan vuoksi Reger kuitenkin muutti takaisin vanhempiensa luokse Weideniin.


title: Max Reger

text: Regerin sävellystyön tärkeimmät ajanjaksot sijoittuvat Weideniin 1898–1901, Müncheniin 1901–1907, Leipzigiin 1907–1911 sekä Meiningeniin 1911–1915. Weidenissa Reger sävelsi monia piano- ja urkuteoksia, liedejä sekä kuoro- ja kamarimusiikkia. Vuonna 1901 hän sai vanhempansa muuttamaan Müncheniin saadakseen itselleen paremmat työolot ja enemmän musiikillisia vaikutteita. Münchenin vuosina Reger olikin hyvin aktiivinen sekä säveltäjänä että pianistina, jossa roolissa konsertoi ympäri Eurooppaa. Vuonna 1902 Reger avioitui Elsa von Berckenin (o.s. Bagenski) kanssa.


title: Max Reger

text: Vuonna 1907 Reger kutsuttiin Leipzigin yliopiston musiikilliseksi johtajaksi ja sävellyksen professoriksi. Ensinmainitun toimen hän jätti pian ja keskittyi opetukseen, säveltämiseen ja konsertointiin. Vuonna 1909 pidettiin ensimmäinen hänelle omistettu Reger-Fest Dortmundissa.


title: Max Reger

text: Reger ryhtyi vuonna 1911 Meiningenin hoviorkesterin (Meininger Hofkapelle) kapellimestariksi. Vuonna 1915 Reger muutti Jenaan keskittyäkseen säveltämiseen, jota jatkoikin kuolemaan asti huolimatta terveysongelmista. Hän kävi kuitenkin yhä opettamassa Leipzigissa, ja kuoli sydänkohtaukseen vuonna 1916 sikäläisessä hotellissa.


title: Etnonationalismi

text: Etnonationalismi eli etninen nationalismi on nationalismin muoto, missä kansakunnat määritellään yhteisen perinnön perusteella, mikä yleensä tarkoittaa yhteistä kieltä, yhteistä uskontoa ja yhteistä etnistä perimää.


title: Etnonationalismi

text: 1960-luvulta lähtien monissa maissa on yleistynyt se, että erilaiset, lähinnä kielen perusteella itsensä määrittelevät vähemmistöt korostavat omaa erillistä identiteettiään suhteessa valtaväestön perusteella määritettyyn kansallisvaltion identiteettiin. Toisinaan etnonationalismiin liittyy sosiaalisia ja taloudellisia motiiveja. Vähemmistökansallisuuksien asuinalueet saattavat olla taloudellisesti taantuvia syrjäseutuja tai vähemmistökansallisuuksien edustajat kokevat tulevansa syrjityiksi aluepolitiikassa, työelämässä tai koulutuksessa. Joissakin tapauksessa motiivi voi olla päinvastainen: taloudellisesti kehittyneellä alueella (esimerkiksi Espanjan Kataloniassa) asuva vähemmistökansallisuus haluaa erottautua valtaväestöstä.


title: Etnonationalismi

text: Etnonationalistisilla liikkeillä on joskus separatistisia tavoitteita, mutta niiden päämäärä voi myös rajoittua oman kielen ja kulttuurin vaalimiseen ja kehittämiseen. Monissa maissa etnonationalistinen separatismi ja kansallisvaltio ovat löytäneet kompromissin erilaisilla autonomiajärjestelyillä. Esimerkkejä tästä ovat Ahvenanmaan, Katalonian ja Skotlannin osittaiset itsehallinto-oikeudet. Tšekkoslovakiassa ja Jugoslaviassa etnonationalismi on kuitenkin 1990-luvulla johtanut eurooppalaisen kansallisvaltion hajoamiseen – ensin mainitussa tapauksessa rauhanomaisesti, jälkimmäisessä erittäin väkivaltaisella tavalla.


title: Etnonationalismi

text: Kansallisvaltioiden keskinäisten suhteiden kannalta ongelmallisin etnonationalismin muoto liittyy ns. irredentistisiin vähemmistöihin. Irredentistiset vähemmistöt elävät omaan kansallisuuteensa yhdistetyn kansallisvaltion ulkopuolella.


title: Etnonationalismi

text: Useimmiten irredentistiset vähemmistöt saavat jonkinlaista tukea, vähintäänkin myötätuntoa, kansallisuuttaan edustavasta kansallisvaltiosta. Tämä on joskus huonontanut valtioiden välisiä suhteita. Irredentistisen vähemmistön kotimaan hallitus ja yleinen mielipide saattavat epäillä vähemmistön lojaalisuutta kotimaalleen. Vähemmistöä tukeva valtio puolestaan saattaa syyttää vähemmistön kotimaata syrjinnästä ja ryhtyä erilaisiin painostustoimenpiteisiin. 1990-luvun Euroopassa diplomaattisia ongelmia on aiheutunut muun muassa Romanian unkarilaisvähemmistön ja Baltian maiden venäläisvähemmistöjen asemaa koskevista erimielisyyksistä.


title: Etnonationalismi

text: Suomessa etnonationalismia esiintyy lähinnä suomenruotsalaisten ja saamelaisten keskuudessa. Muissa Euroopan maissa etnonationalismi on saanut kannatusta muun muassa Yhdistyneen kuningaskunnan kelttiläisillä alueilla, Ranskan kieli- tai murrevähemmistöjen keskuudessa (tunnetuimpina korsikalaiset, baskit ja Bretagnen keltit) sekä Espanjassa (katalaanit ja baskit). Euroopan maista monikansallisin on Venäjä, jossa valtio on suhtautunut etnonationalistisiin liikkeisiin usein melko kylmäkiskoisesti.


title: Etnonationalismi

text: Euroopan ulkopuolella tunnettu esimerkki etnonationalismista on Québecin ranskankielisen väestön keskuudessa esiintyvä halu itsenäistyä Kanadasta. Etnonationalismi on yleistä myös kehitysmaissa: kolmannen maailman valtiot ovat etnisesti usein hyvin heterogeenisiä.


title: Etnonationalismi

text: Kansallisvaltioiden välisten sotien harvinaistuessa aseelliset konfliktit ovat yhä useammin olleet etnonationalismin sävyttämiä sisällissotia. Tällaisia on käyty varsinkin kolmannessa maailmassa, mutta myös Jugoslavian hajoamiseen liittyneet konfliktit sekä Tšetšenian sodat Venäjällä ovat esimerkkejä niistä.


title: Anton Arenski

text: Anton Stepanovitš Arenski (; 30. heinäkuuta 1861 Novgorod – 25. helmikuuta 1906 Terijoki) oli venäläinen säveltäjä. Hän aloitti musiikinopiskelun Pietarissa Nikolai Rimski-Korsakovin johdolla. Valmistuttuaan vuonna 1882 hänestä tuli professori Moskovan konservatorioon. Hän opetti mm. Aleksandr Skrjabinia, Sergei Rahmaninovia ja Aleksandr Gretšaninovia. Arenski kuoli tuberkuloosiin suomalaisessa parantolassa vuonna 1906.


title: Anton Arenski

text: Arenski sävelsi kolme oopperaa ja muuta näyttämömusiikkia, kaksi sinfoniaa, viulukonserton, kamarimusiikkia, pianokappaleita ja kirkkomusiikkia sekä kirjoitti musiikin oppikirjoja. Tyyliltään Arenski on lähempänä Pjotr Tšaikovskia kuin niin kutsuttua nuorvenäläistä koulukuntaa.


title: Pohjoismaiset hiihtolajit talviolympialaisissa 1932

text: 1932 talviolympialaisissa Lake Placidissa Yhdysvalloissa kilpailtiin hiihdossa, mäkihypyssä ja yhdistetyssä neljässä eri sarjassa. Kilpailut toimivat myös lajien maailmanmestaruuskilpailuina.


text: Päivämäärä: 10. helmikuuta


text: Päivämäärä: 13. helmikuuta


title: Liberec

text: Liberec () on kaupunki Neisse-joen varrella Tšekissä. Liberec sijaitsee noin 90 kilometriä Prahasta koilliseen. Kaupungin pinta-ala on 106 neliökilometriä ja asukkaita siellä on 100 914 (2009). Kaupungissa on mm. teknillinen korkeakoulu, kasvitieteellinen puutarha ja eläintarha. Kaupungissa on myös talviurheilukeskus, jossa järjestetään muun muassa mäkihypyn maailmancupin kisoja ja hiihdon maailmanmestaruuskilpailut 2009.


title: Liberec

text: Liberec perustettiin jo 1200-luvulla ja se mainittiin ensi kerran 1352. Se oli suurin sudeettisaksalaisista kaupungeista. Vuodesta 1622 vuoteen 1634 kaupunki kuului Albrecht von Wallensteinille. Hänen kuolemansa jälkeen se siirtyi Matthias Gallakselle ja pysyi hänen jälkeensäkin Clam Gallaksen suvulla. Toiseen maailmansotaan asti kaupunki tunnettiin "Reichenberg"-nimisenä ja se oli pohjoisten Sudeettialueiden pääkaupunki.


title: Liberec

text: Kaupungin nähtävyyksiä ovat Liberecin kaupungintalo (1893), kreivi Clam Gallas'n linna (1700-luvulta) ja Ještěd-vuorella oleva samanniminen torni (1968), josta on tullut kaupungin symboli. Kaupunki kehittyi nopeasti 1800-luvun lopulla, ja kaupungissa onkin hyvin säilyneitä 1800-luvun lopun rakennuksia. Kaupungintalon lisäksi muita merkittäviä rakennuksia ovat oopperatalo ja Severočeské muzeum (Pohjois-Böömin museo).


title: Kalle (lehti)

text: Kalle oli suomalainen pornolehti, jota kustansi Suomen miestenlehdet Oy. Sitä alettiin julkaista vuonna 1973 ja se oli "Jallun" ja "Lollon" ohella Suomen ostetuin pornolehti. "Kalle" oli suunnattu heteroseksuaalisille miehille, mutta siinä oli mukana homoseksuaaleille suunnattu liite. Vuonna 2015 Pirkanmaan käräjäoikeus asetti lehden taustalla olleen Press Mastersin konkurssiin mikä merkitsi "Kallen" lakkauttamista.


title: Kalle (lehti)

text: "Kalleen" kirjoittivat muun muassa Veikko Ennala, Jorma Ojaharju, Oskar Reponen, Martti Innanen ja Juha Vainio.


title: Kalle (lehti)

text: "Kallen" luultavasti tunnetuin kiertävä reportteri oli Börje Mellberg, joka raportoi lehteen erityisesti Viron ja Latvian matkojen edesottamuksistaan.


title: Kalle (lehti)

text: 1980-luvulla "Kalle" sponsoroi myös ”Käteenvedon SM-kisoja”, jossa lehden mukaan "maan parhaat runkkarit käsittelivät seivästään taidolla ja asiantuntemuksella" ja esimerkiksi vuonna 1981 "neljä parasta sai alle minuutin ajan ja voittaja ylsi huikeaan 3,5 sekuntin lopputulokseen."


title: Kalle (lehti)

text: Kaisa Riihinen oli Kallen päätoimittajana 2012-2015.


title: Kalle (lehti)

text: Vuosina 1950–1956 ilmestyi myös "Kalle"-niminen miestenlehti. Sen sisältö oli nykyistä perhelehtitasoa, mutta lehti jouduttiin lopettamaan vuoden 1956 lopussa kustantajan talousvaikeuksien ja lehteä epäsiveelliseksi luokittelun takia rasittaneen kohdeverotuksen vuoksi. Vuonna 1958 aloittanut "Jallu" oli sisällöllisesti samantapainen yleisaikakauslehti kuin vanha "Kalle", mutta Lehtimiesten kustannettavaksi siirryttyään se muuntui 1960-luvun loppupuolella pornolehdeksi.


title: Jallu (lehti)

text: Jallu oli suomalainen miestenlehti, jota alettiin julkaista elokuussa 1958. Lehden nimi syntyi yhdistelmänä tunnetusta miehen lempinimestä ja Jaloviinasta eli Jallusta. Jallua kustansi Suomen miestenlehdet Oy. Vuonna 2015 Pirkanmaan käräjäoikeus asetti lehden taustalla olleen Press Mastersin konkurssiin mikä merkitsi Jallun lakkauttamista.


title: Jallu (lehti)

text: Seksuaalista kanssakäymistä käsittelevien artikkeleiden lisäksi Jallussa kirjoitettiin myös esimerkiksi muukalaislegioonasta, Suomen vankilaoloista, euroviisuista, suoritettiin erilaisia testejä ja laadittiin Euroopan metropolien ilta- ja yöelämän oppaita. Lehdestä löytyi mm. videonurkkaus, vitsiosasto, palsta, jossa pyritään vastaamaan lukijoiden seksuaalisuuteen liittyviin mielipiteisiin tai ongelmiin sekä kontakti-ilmoitusosasto. Tärkeän osan lehdestä muodostivat myös lukijoiden omat tarinat.


title: Jallu (lehti)

text: Lehti vedettiin kerran pois myynnistä 1960-luvulla. Syynä ei ollut epäkorrekti tai -sovinnainen materiaali vaan tunnettuihin päättäjiin kohdistuvat paljastukset. Vuonna 1961 kohua herättivät Tabe Slioorin jatkokertomuksena ilmestyneet muistelmat, joissa hän kertoi muun muassa suhteestaan 39 vuotta vanhempaan kaupunginjohtaja Erik von Frenckelliin. 1960-luvun lopulla julkaistiin ”kreivi” Lindgreninä tunnetun Pertti Ylermi Lindgrenin muistelmat, joissa hän kertoi olleensa 76 kertaa kihloissa ja istuneensa niihin liittyneiden rahahuijausten takia vankilassa yhteensä yli kolme ja puoli vuotta.


title: Jallu (lehti)

text: Rautakirjan irtonumeromyynnissä Jallu oli kaikista lehdistä vuonna 1963 sijalla 20, vuonna 1973 sijalla 10 ja vuonna 1983 sijalla 32.


title: Jallu (lehti)

text: Jalluun ovat vuosien aikana kirjoitelleet muun muassa nimimerkit Liisa Berselius, Tomi Gulliksen ja Into Himonen. Myös eniten elokuvia Suomessa tuottanut ja kuvannut Kullervo Koivisto aloitti uransa 1980-luvulla Jallun ja Kallen valokuvaajana.


title: Jallu (lehti)

text: Vuonna 2008 tamperelaiset rockmuusikot tekivät lehden 50-vuotisjuhlan kunniaksi "Jallun herrasmieslaulut" -nimisen pornolaululevyn, jossa esiintyivät laulajina Pate Mustajärvi, Juri Lindeman, Heikki Salo, Mika Sundqvist ja Pauli Hanhiniemi. Jallun päätoimittaja Vesa Riihinen kertoi idean levyn tekemisestä tulleen muusikoilta ja Jallun toimituksen ottaneen idean innolla vastaan. Levyllä oli uudet pornosanoituksen saaneet versiot kappaleista ”Lennä Juri Gagarin”, ”Moottoripyörä on moottoripyörä” sekä ”Vetree ja nuori” ja pari kokonaan uutta kappaletta. Riihisen käsityksen mukaan Jallu on ollut aina tärkeä osa muusikoiden raskasta keikkaelämää ja siksi arvostettu.


title: Jallu (lehti)

text: Kummeli-televisiosarjan sketsissä Radio Yömyöhä (2/94) parodioitiin Jallun tutkivaa journalismia, kun Esko Mörkö luki radiossa vanhoja Jalluja.


title: Jallu (lehti)

text: Jallun päätoimittajat ja omistajat aikajärjestyksessä. __notoc__


title: Enthrone Darkness Triumphant

text: Enthrone Darkness Triumphant on norjalaisen black metal -yhtyeen Dimmu Borgirin kolmas studioalbumi. Se julkaistiin vuonna 1997, ja se oli ensimmäinen albumi, jonka Dimmu Borgir teki Nuclear Blast -levy-yhtiön leivissä. Uusiojulkaisu (Deluxe Edition) julkaistiin vuonna 2002 bonusmateriaalin kera. Saksassa albumin tultua myyntiin "Tormentor of Christian Soulsin" sanoitukset jouduttiin sensuroimaan.


title: Enthrone Darkness Triumphant

text: Albumia pidetään yhtyeen läpimurtolevynä. Roimasti paranneltu tuotanto sekä uuden levy-yhtiö Nuclear Blastin mahdollisuus saattaa levy laajempaan levitykseen kasvattivat yhtyeen kannattajakuntaa melkoisesti, vaikka joidenkin fanien mielestä levy olikin liian siloiteltua materiaalia.


title: Enthrone Darkness Triumphant

text: Kaikki kappaleet säveltänyt ja sanoittanut Dimmu Borgir.


title: Curt Swan

text: Curt Swan (17. helmikuuta 1920 – 16. kesäkuuta 1996) oli yhdysvaltalainen sarjakuvataiteilija ja -kirjoittaja. Hän syntyi ja vietti nuoruutensa Minneapolisissa, Minnesotassa, ja oli erityisesti tunnettu pitkäaikaisena Teräsmies-lehtien piirtäjänä.


title: Curt Swan

text: Hänet värvättiin armeijan palvelukseen vuonna 1940 ja toisen maailmansodan ajan hän oli työssä armeijan virallisessa lehdessä "Stars and Stripes". Sodan jälkeen 1945 Swan siirtyi sarjakuvapiirtäjäksi National Comicsille (nykyinen DC Comics) ja piirsi lyhyen aikaa muun muassa sarjakuvia "Boy Commandos", "Tommy Tomorrow" ja "Gangbusters". Hän päätti jättää sarjakuvien tussaamisen kuitenkin muiden vastuulle jo uransa alkuvaiheilla. Ensimmäisen Teräsmies-sarjakuvansa hän piirsi 1948.


title: Curt Swan

text: 1950-luvun alussa Swan siirtyi Teräsmies-lehtiin vähentäen muun muassa kuuluisien Wayne Boringin sekä Al Plastinon työtaakkaa. Johtavaksi Teräsmies-piirtäjäksi hän nousi kuitenkin vasta 1960-luvulla.


title: Curt Swan

text:
Curt Swan toimi päätoimisena taiteilijana muun muassa lehdissä:
Hän toimi myös vierailevana piirtäjänä useissa DC Comicsin sarjakuvissa (muun muassa villin lännen sarjakuvat).


title: Curt Swan

text: Sarjakuvien niin kutsutulla hopeakaudella Swan tuli tunnetuksi useista Teräsmies-sarjakuvatarinoistaan ja sadoista piirtämistään kansikuvista. Hänen pitkäaikaisena tussaajanaan toimi Murphy Anderson. Esimerkiksi Suomessa useat ennen vuotta 1987 julkaistut Teräsmies-lehdet ovat olleet juuri niin kutsutun ”Swanderson” -työryhmän tekemiä. Swan vetäytyi eläkkeelle vuonna 1985 ja hänen viimeiseksi sarjakuvakseen jäi "Whatever Happened to the Man of Tomorrow" (Swan tosin toimi vielä vierailevana kuvittajana tarinoissa "Superman: Earth Stealers" sekä "Superman: The Wedding & Beyond" 1996). Kunnianosoituksena hänelle eräässä "Smallville"-televisiosarjan jaksossa vierailleen Christopher Reeven roolinimenä oli "tohtori Swan".


title: Nuclear Blast

text: Nuclear Blast on saksalainen itsenäinen levy-yhtiö ja jakelija, jonka perusti Markus Staiger vuonna 1987. Levy-yhtiön varhainen tuotanto keskittyi hardcore punk -musiikkiin, mutta sittemmin sen tarjonta on painottunut metallimusiikkiin; julkaisulistoilla on niin melodista metallia, black metalia, grindcorea, death metalia kuin tribuuttialbumeitakin.


title: Nuclear Blast

text: Yhtiön pääkonttori sijaitsee Göppingenin piirikunnassa, Saksassa.


title: Sir

text: Sir on englannin kielessä kohtelias puhuttelusana sekä aatelisen arvonimi.


title: Sir

text: Arvonimeä Sir käytetään Kansainyhteisön ritarin tai baronetin arvon omaavien miesten etunimen tai etu- ja sukunimen edessä. Dame on vastaava naisen arvonimi.


title: Sir

text: Kansainyhteisöön kuulumaton, ritarin arvon saanut henkilö voi käyttää nimensä perässä ainoastaan tavanomaista ritarikunnan mukaista titteliä. Esimerkiksi Brittiläisen imperiumin ritarikunnassa: William Henry Gates III, KBE, mutta ei Sir William Henry Gates III, KBE. Ritarin arvon saaneita puhutellaan koko nimellä tai etunimellä, mutta ei koskaan pelkällä sukunimellä, esimerkiksi Sir Paul McCartney tai Sir Paul, mutta ei Sir McCartney.


title: Sir

text: Sanaa sir käytetään englannin kielessä yleisesti myös kohteliaana puhuttelusanana päivittäisissä palvelutilanteissa ja varsinkin ylemmässä asemassa olevasta henkilöstä.


title: Sir

text: Yhdysvaltain asevoimissa käytetään "Sir"-sanaa ylempiarvoisia sotilaita puhuteltaessa tai heille vastattaessa ("Sir, yes Sir!", tai vastaavasti "Sir, no Sir!"); merijalkaväessä kaikista ylempiarvoisista, muissa puolustushaaroissa vain upseereista. Brittiläisissä asevoimissa sitä ei sen sijaan käytetä.


title: Kärsämäen koulu

text: Kärsämäen koulu on Kärsämäessä Turussa sijaitseva puinen koulurakennus. Se rakennettiin vuonna 1881 entisen Maarian kunnan keskustaan, joka on nykyisin osa Turkua. Edelleen käytössä oleva koulu toimii alkuperäisissä tiloissaan vanhassa pihamiljöössä. Koulu on Lounais-Suomen ympäristökeskuksen ja museoviraston suojelema.


title: Kärsämäen koulu

text: Päätös koulun rakentamisesta tehtiin maaliskuussa 1879 pidetyssä kuntakokouksessa. Rakentaminen aloitettiin vuonna 1880, ja koulu valmistui vuonna 1881. Koulun rakentaminen maksoi 13 208 markkaa ja 21 penniä. Kärsämäen koulun ensimmäinen opettaja oli J. V. Vuori.


title: Kärsämäen koulu

text:
Tiedot tarvitsevat päivitystä !
Kärsämäen koulu yhdistettiin hallinnollisesti syyslukukauden 2007 alettua lähellä sijaitsevan Pallivahan koulun kanssa. Yhdistyminen on toistaiseksi vain hallinnollinen, ja Kärsämäen koulurakennuksessa järjestetään vielä opetusta. Moni vastusti yhdistymistä, ja yli tuhat allekirjoitti Kärsämäen koulun puolesta tehdyn adressin, joka luovutettiin huhtikuussa 2007.


title: Kärsämäen koulu

text: Kärsämäen koulun viimeisenä omana rehtorina toimi Erkki Rötkönen, joka aloitti virassa syksyllä 1997. Hän korvasi lukukauden 1996–97 jälkeen eläkkeelle jääneen Helka Sarénin.


title: Paul Robinson

text: Paul William Robinson (s. 15. lokakuuta 1979) on englantilainen jalkapallomaalivahti. Hän pelasi Englannin maajoukkueessa sekä seuratasolla Leeds Unitedissa, Tottenham Hotspurissa, Blackburn Roversissa ja Burnleyssä.


title: Paul Robinson

text: Robinson aloitti uransa Leeds Unitedissa. Hän pelasi aluksi seuran junioriakatemian riveissä ja johdatti seuran muun muassa FA Youth Cupin voittoon vuonna 1997. Robinson teki debyyttinsä aikuisten joukkueen avauskokoonpanossa syksyllä 1998 ottelussa Chelseaa vastaan ja piti ottelussa maalinsa puhtaana. Hän sai tilaisuuden pelata enemmän seuran avauksessa kaudella 2000–2001 tuolloisen ykköstorjujan Nigel Martynin ollessa loukkaantuneena. Robinson pelasi kauden aikana 16 ottelua Valioliigassa ja kuusi Mestarien liigassa.


title: Paul Robinson

text: Robinson vakiinnutti paikkansa Leedsin ykkösmaalivahtina kaudella 2002–2003 ja piti asemaa hallussaan kahden kauden ajan. Kaudella 2003–2004 Leedsin talousvaikeudet olivat kasvaneet entisestään ja myös seuran pelillinen menestys oli heikompaa kuin vuosiin; tuloksena oli lopulta seuran putoaminen Valioliigasta. Robinson siirtyi toukokuussa 2004 Tottenham Hotspuriin 1,5 miljoonan punnan siirtosummalla. Hän toimi Tottenhamissa ykkösmaalivahtina. 26. heinäkuuta 2008 Robinson siirtyi Blackburn Roversiin 3,5 miljoonalla punnalla kun Tottenham Hotspur oli aikaisemmin hankkinut Heurelho Gomesin ykkösmaalivahdikseen kaudelle 2008–2009.


title: Paul Robinson

text: Vuonna 2007 Robinson teki ensimmäisen maalinsa Englannin valioliigan ottelussa Watfordia vastaan. Vapaapotku maalialueen reunalta yllätti Watfordin maalia vartioineen Ben Fosterin.


title: Paul Robinson

text: Robinson teki debyyttinsä Englannin maajoukkueessa helmikuussa 2003 ystävyysottelussa Australiaa vastaan. Hän tuli kentälle vaihdosta. Robinson oli pelannut viisi maaottelua, kun hänet valittiin Englannin kokoonpanoon vuoden 2004 EM-kilpailuihin, joissa hän toimi joukkueen kakkosmaalivahtina David Jamesin ollessa ykkösmaalivahti. EM-kilpailujen jälkeen Robinson otti haltuunsa maajoukkueen ykköstorjujan paikan. Vuoden 2006 Saksan MM-kilpailuissa hän oli Englannin maalilla joukkueen kaikissa otteluissa ja maa eteni puolivälieriin, joissa tuli tappio Portugalia vastaan rangaistuspotkukilpailussa. MM-kilpailujen jälkeen hän oli pelannut maajoukkueessa yhteensä 26:ssa ottelussa. EM-karsintojen 2008 aikana Robinson joutui kovan kritiikin alle päästettyään muutaman helpon maalin. Englanti ei päässyt EM-kisoihin ja Robinson menetti paikkansa Englannin ykkösmaalivahtina. Elokuussa 2010 Robinson ilmoitti lopettavansa maajoukkuepelit. Hän pelasi urallaan 41 maaottelua.


title: Paul Robinson

text: Robinson on naimisissa ja hänellä on kaksi lasta.


title: Santiago Calatrava

text: Santiago Calatrava Valls (s. 28. heinäkuuta 1951 Benimàmet, Valencia) on espanjalainen arkkitehti, insinööri, kuvanveistäjä ja taidemaalari. Calatravaa inspiroivat ranskalaisen arkkitehdin Le Corbusier’n työt. Hänen yksilölliset, luovat ja vaikutusvaltaiset työnsä perustuvat usein luonnon muotoihin ja rakenteisiin, jotka yhdistyvät rakennusteknisiin lainalaisuuksiin ja usein ensi näkemältä arvoituksellisiin ratkaisuihin. Hän on suunnitellut muun muassa pilvenpiirtäjiä, rautatieasemia ja siltoja. Hänen parhaiten tunnettuihin töihinsä lukeutuvat Milwaukeen taidemuseo, Margaret Hunt Hill -silta Dallasissa Texasissa sekä Museum of Tomorrow Rio de Janeirossa Brasiliassa. Hänen arkkitehtitoimistonsa ovat New Yorkissa, Qatarin Dohassa ja Zürichissä. Calatravan tunnetuista luomuksista Suomea lähinnä on 190 metriä korkea kierrettyä vartaloa muistuttava pilvenpiirtäjä Turning Torso Malmössä.